Ulaganje u inovativne lekove je uvek isplativo - Nira Press\nPočetna » Ulaganje u inovativne lekove je uvek isplativo\nPiše: Dr Bojan Trkulja, direktor Udruženja inovativnih proizvođača lekova Inovia\nZahvaljujući velikom broju kliničkih i farmakoekonomskih studija koje su poslednjih decenija objavljene u svetu, zdravstveni sistemi se sve lakše odlučuju za investiranje u najmodernije inovativne terapije koje su pokazale trostruko pozitivan efekat: pacijenti žive duže i kvalitetnije, zdravstveni sistemi štede novac dok se zdravstveno stanje društva u celini popravlja.\nI dok sasvim očekivano ekonomski najjače zemlje svojim pacijentima obezbeđuju gotovo sve najmodernije terapije, za manje razvijene zemlje to može u početku predstavljati poseban izazov. Međutim i analize srednje razvijenih zemalja pokazale su opravdanost investiranja u najnovije terapije uprkos tome što početni troškovi mogu izgledati veliki. Jednostavno, društvu se svako ulaganje u inovativne lekove vratilo kroz višestruke beneficije i za na drugim mestima unutar zdravstvenog sistema i mimo njega.\nInovativni lekovi danas i u srednje razvijenim zemljama predstavljaju ključni deo modernog zdravstvenog sistema. Zato i ne treba da čudi podatak da je u Rumuniji tokom 2018. godine pacijentima o trošku zdravstvenog fonda obezbeđeno više od 40 novih inovativnih lekova.\nA Crna Gora, na primer, u poslednje dve godine napravila jedan od najvećih iskoraka u regionu i svojim pacijentima učinila dostupnim praktično sve inovativne lekove za koje je struka dostavila pozitivno mišljenje.\nFokus tih zdravstvenih sistema pomeren je sa ulaganja u infrastrukturu u nove terapijske opcije, kao i razvoj novih fleksibilnih modela finansiranja koji se dogovaraju sa proizvođačima inovativnih lekova. Na primer, da zdravstveni fond plati proizvođaču samo one lekove koji su u terapiji dali očekivani pozitivni efekat. Kroz podelu rizika između zdravstvenog osiguranja i proizvođača lekova omogućeno je da se uspostavi pravi balans između visine investicije i vrednosti koju inovativne terapije donose, te da se ta investicija usmeri u pravcu bolesti kod kojih je korist za bolesnike najveća.\nI Srbija je poslednjih godina načinila prve korake u tom pravcu, uvođenjem Posebnih ugovora kojima je deo troškova lečenja inovativnim lekovima prenesen na proizvođače, što je nakon višegodišnje stagnacije omogućilo konačno otvaranje pozitivne liste i za najefikasnije lekove koje medicina danas može da ponudi.\nStruka se izjasnila o novim terapijama sagledavajući sve aspekte lečenja. Na osnovu mišljenja komisija za svaku terapijsku oblast formirana je lista prioriteta koja broji više od osamdeset inovativnih lekova za koje je data preporuka za što hitnije stavljanje na pozitivnu listu RFZO.\nSledeći neophodan korak je pronalaženje alternativnih modela finansiranja kako bismo u najkraćem vremenskom roku nadoknadili zaostatak koji postoji u dostupnosti inovativnih terapija našim pacijentima u odnosu na pacijente u Evropi i susedstvu. Sa tim ciljem formirana je i radna grupa u koju su članove delegirali Republički fond zdravstvenog osiguranja, Ministarstvo zdravlja i Ministarstvo finansija te predstavnici inovativne farmaceutske industrije, čiji rezultati rada će očekujemo biti vidljivi u sledećih nekoliko meseci.\nSve ovo je realan osnov za optimizam da će naši osiguranici i pre kraja 2019. godine konačno ponovo dobiti priliku da budu lečeni značajno većim brojem inovativnih lekova, a u narednih nekoliko godina na raspolaganju će imati sve one lekove koji su nosioci “revolucije” u modernoj medicini.\nUlaganje u digitalizaciju i inovacionu strukturu osnovni su preduslovi za unapređenje ekonomskog razvoja, koji je od izuzetnog značaja za svaku zemlju.\nKabinet ministra za inovacije i tehnološki razvoj drugu godinu zaredom podržava inovacione ideje preduzetnica kroz Program podrške razvoju i promociji ženskog


Za državljanstvo Liberlanda podneseno 250.000 zahtjeva | Krupljani.BA\nZa državljanstvo Liberlanda podneseno 250.000 zahtjeva\nProjekat Čeha Vita Jedličke, koji je na površini od sedam kvadratnih kilometara između Hrvatske i Srbije osnovao još nepriznatu fiktivnu državu Liberland, privukao je veliku pažnju s 1,3 miliona posjeta sajtu http://liberland.org/en/main za posljednja tri dana, prenosi Tanjug.\nOsnivač Liberlanda saopštio je da je interesovanje građana za njegovu fiktivnu državu ogromno i da je primio oko 250.000 zahtjeva za njeno državljanstvo.\n“Mislim da ćemo do kraja sedmice imati milion zahtjeva za državljanstvo”, ocijenio je Jedlička.\nMeđutim, oni koji bi željeli da dobiju državljanstvo Liberlanda moraju da ispune visoke standarde – da poštuju druge ljude i njihove stavove, kao i ličnu imovinu, da nemaju krivične prijave niti da su zavedeni kao komunisti, nacisti ili pripadnici neke ekstremističke grupe, prenio je AFP.\n“Cilj osnivača nove države jeste formiranje društva u kojem bi pošteni ljudi trebalo da prosperiraju bez neefikasnih državnih regulativa i taksi”, kaže ovaj Čeh.\nTvorac “Slobodne Republike Liberland”, koja ima svoj grb, ustav i zakone, prima zahtjeve za državljanstvo, pod uslovom da podnosioci nisu ekstremisti, neonacisti ili komunisti, kao ni zločinci.\nU Liberland se pozivaju ljudi koji poštuju druge ljude i njihova mišljenja, bez obzira na rasu, etničku pripadnost, orijentaciju ili vjeru, i koji poštuju privatno vlasništvo, koje je neprikosnoveno, a zahtjev za državljanstvo se može poslati mailom.


Treće pojačanje stiglo na preglede, dve Juventusove bombe do petka! - Sportske.net\nTreće pojačanje stiglo na preglede, dve Juventusove bombe do petka!\nPosle Daglasa Košte i Šćešnjog, danas će biti predstavljeno novo pojačanje. Navijači ga čekali ispred Juve Medikala, u međuvremenu, klub završava još dva ogromna posla i stavlja tačku na prelazni rok!\nZvanično - Juve odustao od napadača i prekršio dogovor od 25 milionaDefanzivac Barse odbio JuveŠčešnji: "Forza Juve"Juve ne da "Pipitu"Oprostio se od saigrača, sledeća stanica - Juventus!\nMatija De Šiljo je sa mnogo entuzijazma dočekan u Torinu. Italijanski reprezentativac je želja Alegrija, bio je blizu u prethodnim prelaznim rokovima, nije bio standardan u Milanu, Alegri ga je lansirao 2011. sada u Juventusu očekuju da se vrati u nekadašnju formu.\nOn će biti zamena za Danija Alveša i treće pojačanje ovog leta, posle Daglasa Košte i rezervnog golmana Šćešnog.\nNo, pravi potezi tek slede, dvojac Marota - Paratići je blizu toga da završi posao oko Bernadeskija, Sturaro i 40 miliona je ponuda koja bi zadovoljila Fiorentinu, pa će po mnogima najtalentovaniji Italijan stići u Torino u naredna dva dana.\nI to nije sve, ostaje vezista, tri imena su u igri, prvo je naš Matić koji je i najskuplji, oko 40 miliona evra, dok su jeftinije varijante Emre Džan za 25 ili Blez Matuidi koji košta dvadesetak.\nI tu bi praktično prelazni rok kada su dolasci u pitanju bio završen, ostaje da se dogovori za Atalantom dolazak Kaldare godinu dana pre, ali Alegri nije zabrinut, namerava da forsira Ruganija, Juventusu nije prioritet da zameni Bonućija.\nŠto se prodaja tiče, Lemina bi mogao da ode, a osim u slučaju neke jake ponude, Kuadrado ostaje, boriće se za mesto u timu sa Koštom i Bernadeskijem.\nAnalitičari ocenjuju da će i pored odlaska Bonućija i Deni Alveša, ako bude sklopio mozaik, Juventus biti još jači, pogotovo na sredini terena i da ostaju favorit broj 1 za titulu.\nAnkete pokazuju da stručnjaci misle da će ipak Napoli moći da im parira, a interesantno je da niko silno ojačani Milan ne smatra i dalje dovoljno dobrim da se bori za "Skudeto"...


Vučić i Primakov razmotrili situaciju na Zapadnom Balkanu – Borba\nPredsjednik Srbije Aleksandar Vučić primio je danas rukovodioca Rosotrudničestva, ruske Federalne agencije za poslove ZND, sunarodnike u inostranstvu i međunarodnu humanitarnu saradnju Jevgenija Primakova, sa kojim je razgovarao o kulturnoj, naučnoj i obrazovnoj saradnji dvije zemlje, ali i o ukupnim bilateralnim odnosima.\nVučić i Primakov su se saglasili da su duhovne veze dva naroda čvrst osnov za razvoj odnosa na svim nivoima, kao i da svaka posjeta nekog od ruskih zvaničnika dodatno osnaži našu saradnju, saopštila je pres služba predsjednika.\nOni su zato ovom prilikom razmotrili predloge za širenje kulturne saradnje, poput redovne razmene izložbi i gostovanja pozorišnih i operskih predstava, kao i za saradnju na polju obrazovanja, koja podrazumeva i redovnu razmenu studentskih stipendija, uz povećanje njihovog broja.\nPredsjednik Vučić je izrazio zahvalnost ruskoj državi i predsjedniku Putinu, kao i ruskim umetnicima za pomoć u unutrašnjem oslikavanju Hrama Svetog Save u Beogradu. Takođe je istaknuta važnost podrške koju ruska strana izražava za očuvanje i zaštitu srpskoj kulturnoj i vjerskoj baštini na Kosovu i Metohiji u UNESKO i drugim međunarodnom forumima.\nDvojica sagovornika su razmotrili i situaciju u regionu Zapadnog Balkana.\nVučić: FBI nije radio ništa u slučaju Belivuk!\nDuhovne veze između srpskog i ruskog naroda su jake na svim kulturnim poljima\n… ocigledno da je Rusija “malo” prikocila Vuciceve namere oko KiM, … ma svako malo njega treba bar “malo” prikociti, … aj’ zdravo, …\nNena komentariše 1 mjesec ago\nRusija je uvek bila uz nas.\nSa Rusima smo uvek negovali dobru saradnju.\nOdnose treba negovati i razvijati.\nOdržavamo odlične odnose sa mnogim zemljama, ali sa Rusijom su na baš visokom nivou.\nRusija i Srbija su uvek imali dobre odnose i saradnju\nBitno je da se nastavi saradnja između naših zemalja\nBilateralni odnosi naših zemalja nikada nisu bili na višem nivou nego sada.\nRusi su bili uz nas i kad niko drugi nije.\nSaradnja na kulturoloskom nivou ce samo ojacati odnose.\nSve bolje i snažnije odnose imamo sa Rusijom, zahvaljujući odgovornoj politici Aleksandra Vučića.\nZorija komentariše 1 mjesec ago\nSrbija i Rusija su dve zemlje koje su čvrsto povezane i to niko ne može da nam ospori!


Jeftini letovi iz Srbije do Austrije - Avio karte Srbija Austrija - eSky.rs\nAvio karte iz Srbije do Austrije\nPretražite letove iz Srbije do Austrije\nProverite najbolje prilike za letove iz Srbije do Austrije\nZa rutu iz Srbije do Austrije nema direktne veze\n✔ Postoje li posebne ponude za letove iz Srbije do Austrije na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Austrije?\n✔ Ako rezervišem let iz Srbije do Austrije, mogu li da rezervišem ujedno i smeštaj?\n✔ Koje avio-kompanije nude letove iz Srbije do Austrije?\nBudite sigurni, da na eSky.rs ponuda letova iz Srbije do Austrije uključuje ne samo niskotarifne avio-kompanije, već i one koje su specijalizovane za visoki standard.


Strah od referenduma: Brisel i bošnjačka politika pristali na reformu pravosuđa kakvu traži Dodik\nNaslovnica Evropa Belgija Strah od referenduma: Brisel i bošnjačka politika pristali na reformu pravosuđa kakvu...\nBiH, Belgija – U Briselu je prije dva dana potpisan protokol kojim se predviđa izmjena Zakona o sudovima BiH. Protokol su potpisali ministar pravde Republike Srpske Anton Kasipović, ministri pravde BiH i Federacije Јosip Grubeša i Mato Јozić ( kao što se vidi nijedan Bošnjak nije učestvovao u ovom važnom dijalogu, procesu koji se tiče budućnosti Bosne i Hercegovine).\nPotpisani protokol predviđa reforme Zakona o sudovima BiH na osnovu verzije teksta nacrta koji je u Briselu predstavilo Ministarstvo pravde Republike Srpske.Dakle, Brisel i ministri pravde Bosne i Hercegovine i Federacije BiH prihvatili su da se reforma pravosuđa u BiH sprovede potpuno po volji Republike Srpske.\nNa ovaj način Brisel i bošnjačka politika su pristali na ultimatume i ucjene Milorada Dodika, odnosno uradili su sve samo da se Dodik smiluje i odustane od referenduma.\nReforma koju predlaže Republika Srpska ima za cilj da zaštiti velikosrpsku politiku od odgovornosti za zločine u prošlosti i da olakša razbijanje Bosne i Hercegovine.\nBošnjačka politika sa zbunjenim Bakirom Izetbegovićem na čelu potpuno je izgubila svaki uticaj na razvoj političke situacije u našoj zemlji. Vjerujemo da je čak i Milorad Dodik zbunjen jadnim stanjem u kojem se nalaze Bošnjaci sa svim svojim liderima.


U EU raste broj tražilaca azila i broj pokušaja ilegalnog prelaska spoljnih granica - Autonomija\nU EU raste broj tražilaca azila i broj pokušaja ilegalnog prelaska spoljnih granica\nBroj tražilaca azila u Evropskoj uniji približio se onom iz pretpandemijske 2019, a broj pokušaja ilegalnog prelaska spoljnih granica Unije već je premašio nivo iz te godine, pokazuju podaci nadležnih ervopskih agencija.\nSamo u avgustu u zemljama EU je registrovano 56.000 zahteva za međunarodnu zaštitu, izjavila je direktorka Kancelarije EU za azil Easo Nina Gregori za novine nemačke Medijske grupe Funke. To je, prema podacima Easo, 16.000 ili 40 odsto zahteva više nego u avgustu 2020.\nPrema rečima Gregori, avgust je treći mesec ove godine u kojem je znatno više zahteva za azil, a razlog su u prvom redu tražioci iz Avganistana čiji je broj dostigao rekordni nivo. Samo u avgustu, izbeglice iz te zemlje podnele su 10.000 zahteva za zaštitu, što je 38 odsto više nego u julu.\nPojasnila je da u ovom trenutku zahteve za azil uglavnom podnose avganistanski državljani koji su vazdušnim putem evakuisani iz te zemlje, ili oni koji već duže vreme žive u Evropi i koji sada ponovo pokušavaju da osiguraju azil, prenela je agencija AFP.\nIstovremeno, Agencija EU za graničnu i obalsku stražu Fronteksje u redovnom mesečnom izveštaju navela da je u prvih devet meseci ove godine broj pokušaja ilegalnog prelaska spoljnih granica EU dostigao 133.900. To je, kako se navodi, 47 odsto više nego pre izbijanja pandemije 2019. kada je taj broj iznosio 91.000.\nSamo u septembru, bilo je 23.630 ilegalnih prelazaka na glavnim migrantskim pravcima, što je 40 odsto više nego u istom mesecu pandemijske 2020. godne i 17 odsto više nego u septembru 2019, preneo je portal Euraktiv Srbija.\nU izveštaju piše da je najveći porast broja povreda spoljnih granica EU zabeležen na centralno-mediteranskoj i zapadno-balkanskoj migrantskoj ruti.\nNa zapadno-balkanskoj ruti je u prvih devet meseci registrovano 40.200 ilegalnih prelazaka što je 117 odsto više nego prošle godine. Samo u septembru bilo je 10.400 takvih pokušaja ulaska u EU što je 112 odsto više nego u septembru 2020.\nIzbeglice otkrivene na toj ruti uglavnom su bile iz Sirije, Avganistana i Maroka.\nZnatan porast Fronteks je zabeležio i na centralnom Sredozemlju, gde je u prva tri kvartala bilo oko 47.620 pokušaja ilegalnog ulaska u EU, što je 87 odsto više nego u istom periodu 2020.\nU septembru je broj pokušaja sa 5.670 bio 33 odsto veći nego 2020. godine. Migranti su uglavnom bili iz Tunisa, Bangladeša i Egipta.\nNina Gregori je u intervjuu rekla da se u ovom trenutku ipak ne beleže nikakva veća kretanja migranata iz samog Avganistana ka Evropi.\nOna je dodala da Easo veoma pomno prati dešavanja u zemljama koje okružuju Avganistan, i u kojima su posle dolaska na vlast talibana utočište potražilo stotine hiljada Avganistanaca.\nEU mora da se pripremi za „teška vremena“, upozorila je Gregori.\nEaso, kako je rekla, tesno sarađuje sa Evropskom komisijom i sa nadležnim službama zemalja članica EU, a radi i na jačanju prihvatnih kapaciteta ma Balkanu. Uz to se razrađuje i program integracije avganstanskih izbeglica u EU.\n„Čim evropske zemlje odluče da presele avganistanske izbeglice u Evropu, Easo će biti spreman da u tom procesu preuzme ključnu ulogu“, rekla je ona.\nKomesarijat: Od početka godine kroz Srbiju prošlo 42.000 migranata\nOd početka godine kroz Srbiju je prošlo 42.000 migranata a od 2015. godine, kada je počela migrantska kriza, oko 1,5 miliona, izjavio je danas regionalni koordinator Komesarijata za izbeglice i migracije Slobodan Savović.\nOn je najavio da će do kraja godine biti otvoren Centar za azil u Vranju sa 250 mesta.\n„Komesarijat za izbeglice i migracije je kupio motel u Vranju i u toku je velika rekonstrukcija tog objekta jer mora da bude prilagođen standardima EU. Azil će biti otvoren za mesec dana ili mesec i po“, rekao je Savović u Nišu na otvaranju foto kolonije „Foto Istok – Foto Zapad“.\nNaveo je da je od 19 prihvatnih centara u Srbiji, trenutno otvoreno 12.\n„U prihvatnim centrima se uvek nalazi od 4.000 do 5.000 korisnika, uglavnom iz Sirije, Pakistana, Bangladeša i Avganistana. Videćemo šta će biti sa avganistanskom krizom, da li će ona uticati na povećanje broja ali za sada nema razlike“, naveo je Savović na otvaranju foto kolonije „Foto Istok – Foto Zapad“ u Nišu koja je organizovana kako bi grupa migranata iz centra u Preševu i grupa studenata iz Niša stekla osnovna znanja iz fotografije.\nOn je kazao da su na jugu Srbije trenutno u funkciji prihvatni centri za migrante u Preševu i Bosilegradu, dok su preostala tri centra u stanju mirovanja, ali kako je rekao, mogu da budu u funkciji za 24 časa.\n„Na jugu Srbije nikada nije bilo problema sa migrantima. Kada dođu tu oni su srećni jer je jedna granica za njima. Kada odu na sever jedna granica je ispred njih i onda su nezadovoljniji“, rekao je regionalni koordinator Komesarijata za izbeglice i migracije.\nEvropska unija, izbeglice, migranti, Srbija\nMilica Mima Ružičić Novković: Patrijarhat ljude deli na jake i nejač\n(Pod) razno (2.446) Arhiva (24) Autori (9) Stvarni ljudi (15) Autonomija (20.176) Antidiskriminacija (69) Autori (2.707) Aleksandar Kocić (48) Aleksandra Bosnić (11) Ana Lalić (12) Andrej Nikolaidis (9) Boris Pavelić (3) Boris Varga (7) Branislava Opranović (35) Dalibor Stupar (31) Dinko Gruhonjić (90) Dragan Bursać (23) Dragan Markovina (2) Dragana Rakić (20) Đerđ Konrad (49) Igor Besermenji (205) Jan Briza (11) Larisa Inić (34) Laslo Vegel (447) Milivoj Bešlin (7) Miloš Vasić (82) Mirko Đorđević (146) Natalija Jakovljević (12) Nedim Sejdinović (41) Nora Hicko (6) Pavel Domonji (43) Pavle Radić (376) Tamara Kaliterna (85) Teofil Pančić (96) Tihomir Novak (111) Vojin Ivkov (8) Zlatko Jelisavac (457) Civili (138) Kultura (1.607) Marginalci (1.974) Ogledalo (5.697) Stav (2.641) Utočište: Nacionalizam (1.447) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (1.390) Izbori (241) Izdvajamo (4.506) Jugoslavija (3.465) Karikatura nedelje (281) Mladi i mediji (13) Planeta (3.361) Podsetnik (31) Šta s’ to rek’o! (432) Vesti (8.245) Vesti čitalaca (6) Video (11) Vojvodina (19.150) Aktuelno (10.651) Decentralizacija (209) Dijalozi (15) Dokumenti (74) Ekonomija (809) Evropa u Vojvodini (44) Lokalne samouprave (1.264) Pogledi (734) Seminari (13) Tribine (30)


Od EIB-a 150 miliona evra za mala i srednja preduzeća - PKS-RPK Novi Sad\nOd EIB-a 150 miliona evra za mala i srednja preduzeća\nMinistar finansija Dušan Vujović i potpredsednik Evropske investicione banke Dario Skanapijeko potpisali su danas u Beogradu ugovor o kreditu od 150 miliona evra, koji će biti plasiran u mala i srednja preduzeća. Potpis na pomenuti ugovor je u Vladi Srbije stavila i guverner Narodne banke Srbije Jorgovanka Tabaković. Reč je o Apeks zajmu za mala i srednja preduzeća i druge prioritete, a ugovor predstavlja drugu kreditnu liniju u iznosu od 150 miliona evra u okviru paketa od 500 miliona evra koji je EIB odobrio Srbiji u julu 2013.\nSredstva će biti plasirana posredstvom poslovnih banaka pod veoma povoljnim uslovima i omogućiće kreditiranje malih i srednjih preduzeća i preduzeća srednje tržišne kapitalizacije, kao i finansiranje priortitetnih projekata koje sprovode krajnji korisnici bilo koje veličine u oblastima znanja, energetike, zaštite životne sredine, zdravstva i obrazovanja.Vujović je rekao da je tih 150 miliona evra namenjeno razvoju MSP, koja bi trebalo da budu glavni izvor zapolenosti i rasta u narednom periodu.\n“Srbija je na pola puta u realizaciji programa podržanog od MMf-a, mnogo napretka smo napravili, a sad nam predstoji razvoj MSP i da podržimo ekonomski rast koji je u prvom kvartalu iznosio 3,5 odsto”, kazao je Vujović nakon potpisivanja ugovora. Prema njegovim rečima, to je dodatno približavanje Srbije Evropi.\n“Na savetovanju smo se dogovorili da je presudno da bude neprestan rast u narednim godinama, da se smanji nezaposlenost i stvori osnova za stalni rast produktivnosti. Ovo je jedna u nizu aktivnosti sa EIB, iskorišćeno je 1,8 milijardi evra od njih, imamo ogromna sredstva na raspolaganju, i moramo uspešno da ih koristimo”, kazao je Vujović. On dodaje da moraju da se razviju sistemi garancija, kao i da su javna sredstva za podršku razvoja privrede.\nRok dospeća kredita je 12 godina uključujući i četiri godine počeka, a projekte koje sprovode mala i srednja preduzeća odnosno 15 godina uključujući i pet godina počeka za prioritetne projekte koje sprovode krajnji korisnici svih veličina, uz mogućnost da se prlikom povlačenja tranše izabere fiskna i i varijabilna kamatna stopa.\nNovinu ove kreditne linije predstavlja inicijativa pod nazivom Poslovi za mlade Zapadnog Balkana kojom EIB želi dodatno da podrži mala i srednja preduzeća i preduzeća srednje tržišne kapitalizacije u Srbiji koja promovišu zapošljavanje mlađe populacije. Deo ove kreditne linije u maksimalnom iznosu od 75 miliona evra biće opredeljen za projekte koji budu ispunjavali kriterijume podobnosti Inicijative za poslove za mlade u regionu Zapadnog Balkana.\nPored opsežnih mera koje vlada sprovodi u skladu sa donetom Strategijom za podršku razvoja malih i srednjih preduzeća, preduzetništva i konkurentnosti za period od 2015. do 2020. godine, doprinos stvaranju uslova za obezbeđenje povoljnih izvora finansiranja pruža i EIB kroz intenzvnu saradnju sa Srbijom.\nDevizne rezerve Narodne banke Srbije su na kraju decembra, prema preliminarnim podacima, iznosile 10.204,7 miliona evra, i veće su…\nRAZVOJ PREDUZETNIŠTVA: Kako preduzetnici mogu do nove opreme\nPreduzetnici i vlasnici malih preduzeća su, u rekordnom roku, iskoristili ponudu države da im pri kupovini opreme pomogne bespovratnim…\nSaradnja NBS sa italijanskim supervizorom osiguranja\nBEOGRAD – Narodna banka Srbije i supervizor osiguranja Italije (IVAS S) potpisali su memorandum o saradnji radi unapređenja nadzora…\nBerg: Napredak u korišćenju nekih kredita EBRD\nDirektor Evropske banke za obnovu i razvoj (EBRD) za Srbiju Danijel Berg izjavio je da u Srbiji postoji…


Pristalice Zavetnika protestovale ispred RTS-a\nUživo: GOOOOOOL! Tavamba doveo Partizan do prednosti protiv Jang Bojsa – 1:0!\nBeta 27. marta 2016. 17:05\nPristalice srpskog sabora Zavetnici protestovale su danas ispred Radio-televizije Srbije (RTS) u Beogradu tražeći da njihovi predstavnici dobiju priliku da u nacionalnom dnevniku iznesu svoje neslaganje sa sporazumom sa NATO.\nPredstavnici Zavetnika naveli su da su iz RTS-a dobili obećanje da će večeras biti emitovan prilog o njihovom protestu i najavili da će deo njih ostati ispred zgrade RTS-a u Takovskoj ulici do 19.30, kako bi videli da li je obećanje i ispunjeno.\nSkup Srpskog sabora Zavetnici počeo je na Trgu Republike, odakle je više hiljada okupljenih mirno prošetalo do RTS-a, a na čelu kolone nosili su veliki transparent „Otpor okupaciji, nije Srbija NATO kolonija“.\nPredstavnica pokreta Milica Djurdjević pozvala je pristalice Zavetnika da minutom ćutanja odaju poštu radnicima RTS-a poginulim u NATO bombardovanju.\n„Nekada je nacionalni dnevnik RTS-a počinjao počinjao pesmom ‘Volimo te otadžbino naša’, a danas počinje ‘Odom radosti’ i NATO propagandom“, kazala je Djurdjević i dodala da je RTS kuća koja sprovodi antisrpsku politiku.\nNa skupu se okupio veliki broj gradjana koji su nosili zastave Zavetnika i Srbije, fotografije predsednika Rusije Vladimira Putina i transparente „Ne u NATO“ i „NATO marš iz zemlje“, dok je sa razglasa puštana patriotska muzika i muzika iz kosovskog kraja.\nPodršku su im pružili i predstavnici pokreta Dveri i Demokratske stranke Srbije (DSS).\nZavetnici su danas Republičkoj izbornoj komisiji podneli listu za parlamentarne izbore 24. aprila, koja nosi naziv „Za slobodnu Srbiju-Zavetnici“, a nosilac liste je Milica Djurdjević.\nMinistarka pravde Srbije: Predlozi ustavnih amandmana o…


Najveći deo sredstava od prodaje "Telekoma Srbija" namenjen za infrastrukturu\nNajveći deo sredstava od prodaje “Telekoma Srbija” namenjen za infrastrukturu – Personal magazin\nMinistar za Nacionalni investicioni plan (NIP) u Vladi Republike Srbije Verica Kalanović izjavila je danas da će najveći deo novca od prodaje “Telekoma Srbije” biti iskorišćen za izgradnju infrastrukture u…\nMinistar za Nacionalni investicioni plan (NIP) u Vladi Republike Srbije Verica Kalanović izjavila je danas da će najveći deo novca od prodaje “Telekoma Srbije” biti iskorišćen za izgradnju infrastrukture u Srbiji.\nKalanović je gostujući u Jutarnjem dnevniku Radio-televizije Srbije rekla da su formiranjem Nacionalnog saveta za infrastrukturu, kojim predsedava predsednik Republike Srbije Boris Tadić, utvrđeni prioriteti za razvoj infrastrukture za naredni period.\nOna je ukazala na to da će najviše pažnje biti posvećeno putnoj infrastrukturi, koja ima veliki značaj za razvoj zemlje s obzirom na to da je reč o mreži autoputeva koja povezuje velike gradove sa koridorima.\nPrioriteti su, kako je navela, Koridor 11 i mreža autoputeva od Pojata do Preljine, od Rume do Šapca, koji nastavlja dalje ka Loznici, vezuje Kragujevac i Batočinu i Paraćin i Zaječar.\nKalanović je istakla da je predložila osnivanje posebnog fonda iz kojeg će se finansirati pomenuti projekti, uz napomenu da će način trošenja novca za infrastrukturu biti transparentan.\nPrema njenim rečima, radovi na mostu Zemun – Borča počeće u aprilu 2011. godine, a idejni projekat će biti završen 15. novembra.\nOna je objasnila da će minimum uposlenosti domaće operative iznositi 45 odsto, kao i da će taj most biti izgrađen za tri godine, dok će za dve godine biti izgrađen 21 kilometar autoputa, odnosno pristupnih saobraćajnica.\nKalanović je istakla da je kineska strana predložila da taj projekat bude samo početak saradnje u realizaciji infrastrukturnih projekata u našoj zemlji, što će se definisati kroz memorandum o razumevanju u narednom periodu.\nPrema njenim rečima, do sada je stiglo 538 prijava na konkurs koji je otvoren do 1. novembra za projekte iz NIP-a za narednu godinu, pri čemu je uglavnom reč o lokalnim projektima gde su partneri gradovi i opštine u Srbiji.\nOve godine se prijavljuju opštine sa većim projektima, ali je broj prijava nešto manji, što je napredak u realizaciji projekta jer opštine shvataju da moraju da budu dobro pripremljene za realizaciju, zaključila je ona.\nNajveći deo sredstava od prodaje “Telekoma Srbija” namenjen za infrastrukturu was last modified: October 26th, 2010 by Redakcija


Konkursi - Pokrenuta inicijativa "Evropska prestonica pametnog turizma” SKGO - Konkursi detaljno\nPokrenuta inicijativa "Evropska prestonica pametnog turizma”\n22.04.2021. - 16.06.2021.\nInicijativa “Evropska prestonica pametnog turizma” prepoznaje izuzetna dostignuća evropskih gradova kao turističkih destinacija u četiri kategorije: održivost, pristupačnost, digitalizacija, kao i kulturno nasleđe i kreativnost. Ova inicijativa EU ima za cilj promociju pametnog turizma u EU, umrežavanje i jačanje destinacija i olakšavanje razmene najboljih praksi.\nEvropska komisija pokrenula je konkurs za manifestaciju "Evropska prestonica pametnog turizma 2022", 22. aprila 2021.godine. Konkurs se trenutno finansira iz programa COSME i nastavak je Pripremne akcije (Preparatory Action) koju je predložio Evropski parlament.\n"Evropska prestonica pametnog turizma 2022" je treće izdanje ovog evropskog takmičenja. Ova inicijativa nagrađuje evropske gradove za izvanredne, inovativne i održive prakse u turizmu. Prijave će najpre ocenjivati komisija nezavisnih stručnjaka. U drugom koraku biće pozvano do sedam gradova koji ulaze u uži izbor da pred evropskim žirijem predstave kandidaturu svog grada. Evropski žiri će odabrati dva pobednika "Evropske prestonice pametnog turizma 2022".\nCilj ove inicijative je promocija inovacija, kako bi se ojačale pametne destinacije u Evropi, poboljšala turistička ponuda za posetioce i olakšala nova partnerstva, umrežavanje i razmena najboljih praksi. Takođe, za cilj je unapredjenje turističke ponude Evropske unije ka globalnoj publici i održivo povećanje prihoda pionirskih destinacija koje posetiocima nude jedinstvena iskustva.\nOva inicijativa dopunjuje druge akcije i političke inicijative EU na polju turizma.\nRok za prijavu je 16. jun 2021. do 17:00 časova (po srednjeevropskom vremenu).\nPrijavu možete izvršiti putem sledećeg linka.\nVodič za aplikante možete naći na sledećem linku https://smart-tourism-capital.ec.europa.eu/apply_en\nKo može biti aplikant: Konkurs je otvoren za gradove u državama članicama EU i zemljama koje nisu članice EU ali učestvuju u programu COSME, što obuhvata i Republiku Srbiju, sa populacijom od preko 100 000. Za zemlje izvan EU koje učestvuju u programu COSME, baza podataka nacionalnog zavoda za statistiku za poslednju dostupnu godinu se uzima kao referenca za podatke o stanovništvu.\nPod „gradom“ se podrazumeva urbano područje (isključujući konurbacije) i podrazumeva se kao administrativna jedinica kojom upravlja gradsko veće ili drugi oblik izabranog tela.\nMetropolitansko područje ili veća urbana zona sme da se prijavi pod sledećim uslovima: uključuje grad sa više od 100.000 stanovnika i promoviše se / brendira kao turistička destinacija u skladu sa lokalnom / regionalnom / nacionalnom strategijom razvoja i promocije turizma. U tom slučaju, prijavu treba da podnese grad (sa više od 100.000 stanovnika), a u slučaju dodeljivanja, grad će nositi titulu „Evropska prestonica pametnog turizma 2022“).\nPotpisnik prijave treba da bude gradonačelnik ili najviši gradski predstavnik, ovlašćen nacionalnim zakonom da legalno zastupa grad.\nZa više informacija posetite sajt Evropske komisije.


NOVA FUNKCIJA U OPTIFLEET SISTEMU KAO PODRŠKA VOZAČIMA U EKONOMIČNOJ VOŽNJI - Novosti - O nama i sa vama - Renault Trucks Srbija\nNOVA FUNKCIJA U OPTIFLEET SISTEMU KAO PODRŠKA VOZAČIMA U EKONOMIČNOJ VOŽNJI\nKompanija Renault Trucks proširuje svoje Optifleet softversko rešenje za upravljanje voznim parkom.\nKompanija Renault Trucks proširuje svoje Optifleet softversko rešenje za upravljanje voznim parkom, da bi pomogla vozačima na dugim linijama u ekonomičnoj vožnji. Ova alatka daje mogućnost praćenja i pojedinačne procene njihovih voznih performansi zajedno sa optimalnim korišćenjem vozila, preko algoritma specijalno razvijenog od strane kompanije Renault Trucks, na osnovu 20 godina dugog iskustva u ekonomičnoj vožnji.\nPotrošnja goriva jednog vozila zavisi od stila vožnje, ali i od velikog broja drugih parametara koji su van kontrole vozača, kao što su: opterećenje, trasa i saobraćajni uslovi. Kompanija Renault Trucks je stoga razvila novu alatku koja procenjuje stil vožnje na osnovu niza objektivnih kriterijuma. Ova funkcija deo je Optifleet softverskog rešenja kompanije Renault Trucks i njegovog modula Check i omogućava rukovodiocima voznih parkova da lakše prate i preciznije analiziraju učinak svojih vozača, čime se smanjuju operativni troškovi.\nZahvaljujući dobro urađenom korisničkom interfejsu, rukovodioci mogu zajedno sa vozačima da analiziraju stil vožnje i na osnovu objektivnih kriterijuma ponude obuku onima kojima je potrebna. Francuska kompanija Inter-Légumes, pilot-klijent kompanije Renault Trucks, imala je priliku da testira nove funkcije tokom nekoliko meseci na 55 Renault Trucks T vozila iz svog voznog parka. „Ova nova Optifleet funkcija olakšava praćenje i komunikaciju sa našim vozačima, što predstavlja mnogo više od brojke o potrošnji goriva na papiru. Ona, zapravo, pokazuje da li vozač efikasno upravlja vozilom, što nam omogućava da uspostavimo dijalog zasnovan na preciznim i objektivnim podacima i, iznad svega, ciljevima“, objašnjava Kristof Buliko /Christophe Boulicaut/, instruktor u kompaniji Inter-Légumes. „Osim toga, potrebno je samo nekoliko klikova da pristupim performansama svakog vozača, što mi omogućava da brzo identifikujem oblasti u kojima je potrebno poboljšanje i prilagodim obuku u skladu sa tim. Svakog meseca objavljujemo rezultate svih vozača i nagrađujemo najbolje.“\nIzveštaji prikazuju performanse vozača na osnovu sveobuhvatne procene, kodiranja u bojama (zelenom, narandžastom ili crvenom), generalnog plasmana i vremensku dinamiku. Rukovodioci voznog parka mogu preuzeti ove izveštaje u PDF formatu, nedeljno ili mesečno, i pregledati ih u svakom trenutku na svojim pametnim telefonima.\nIzveštaji su zasnovana na algoritmu specijalno razvijenom od strane kompanije Renault Trucks na osnovu dvadesetogodišnjeg iskustva u oblasti ekonomične vožnje. Kriterijumi za klasifikaciju ovog algoritma stoga se ne fokusiraju na stvarnu potrošnju, već na parametre koje vozači mogu da kontrolišu, bez obzira na opterećenje, trasu i saobraćajne uslove. Klasifikacija svakog vozača zasniva se isključivo na osnovu individualnih upravljačkih performansi.\nSistem, zapravo, meri efikasnosti vožnje na osnovu tri glavna kriterijuma: -\tpredviđanje (upotreba inercije vozila i pedale kočnice) -\tpravilna upotreba vozila (vreme provedeno u zelenoj zoni i u „automatskom“ režimu automatizovanog ručnog menjača) -\tvreme provedeno u praznom hodu motora.\nOsim toga, preterana upotreba režima uštede energije ili veliki broj obrtaja pri korišćenju Optidriver automatizovanog ručnog menjača u ručnom režimu, negativno će uticati na konačnu ocenu.\nOva nova funkcija je uključena u modul Check, bez dodatnih troškova za svaku novu aktivaciju Optifleeta. Ažuriranje je besplatno za prevoznike koji su već opremili svoja vozila ovim softverskim sistemom i obavlja se automatski. Informacije o tome će biti prikazane na njihovom uobičajenom portalu.\nSa ovim novim promenama sistema Optifleet, kompanija Renault Trucks širi paletu svojih usluga kako bi omogućila svojim klijentima da smanje potrošnju goriva i pomogla vozačima da usvoje još racionalnije navike u vožnji. Zahvaljujući jednostavnoj upotrebi i sveobuhvatnim izveštajima koje pruža, Optifleet može lako biti usvojen od strane prevoznika koji žele da unaprede praćenje ponašanja i da smanje potrošnju. To će omogućiti čak i transportnim kompanijama, najiskusnijim u ovoj oblasti, da postanu još efkasnije i fleksibilnije.\nDodatne informacije možete dobiti na: www.renault-trucks.com/presse\nTijana Bakić – Tel.: +381 (0)22 366 614 – tijana.bakic@volvo.com


- Francuska je zajedno sa Italijom - rekao je Makron u intervjuu za vodeće italijanske listove "La republika", "Korijere dela sera" i "La stampa".\nOn je podsetio da se puno govori o kineskoj i ruskoj pomoći Italiji, ali je postavio pitanje zašto niko ne kaže da su Francuska i Nemačka isporučile Italiji dva miliona maski i desetine hiljada zaštitnih odela. Makron je istakao da to možda nije dovoljno, ali je ipak neki početak.\n- Ne smemo dozvoliti da budemo zatrovani onim što naši međunarodni partneri i konkurenti kažu - rekao je francuski predsednik.\nMakron je naglasio da Evropa mora da se oseti ponosnom i jakom jer ona to jeste, ali da sve to mora da ide brže.\n- Upravo zato ja se zalažem za budžetsku solidarnost u upravljanju ovom krizom i njenim posledicama, rekao je Makron.\nItalija, jedna od najgore pogođenih zemalja ovom epidemijom, oštro je kritikovala Francusku i Nemačku nakon što su prvobitno odbile da obezbede maske za lice i drugu opremu Rimu.\nRim se nakon toga okrenuo Kini za pomoć koja je poslala avion pun maski i ventilatora.


U susret izmenama zakona o zabrani diskriminacije • Poverenik za zaštitu ravnopravnosti\nU susret izmenama zakona o zabrani diskriminacije\nO nama Vesti U susret izmenama zakona o zabrani diskriminacije\nNa okruglom stolu „U susret izmenama Zakona o zabrani diskriminacije” u prostorijama Misije OEBS-a, poverenica za zaštitu ravnopravnosti Brankica Janković naglasila je važnost sveobuhvatne analize postojećeg Zakona o zabrani diskriminacije, da bi se izmenama pojedinih odredbi ovaj zakon uskoro zaista poboljšao i da bi se olakšala njegova primena.\nPrisutne je pozdravila viša savetnica za ljudska prava i nediskriminaciju Lesli En Hes podsetivši da je Misija OEBS-a borbu protiv diskriminacije podržala kroz dve linije, jedna je saradnja sa pravosuđem, a druga je bliska saradnja sa institucijom Poverenika za zaštitu ravnopravnosti.\nNebojša Đuričić, predsednik UO Foruma sudija Srbije naglasio je da je prilikom donošenja izmena Zakona važno uzeti u obzir i mišljenja sudija,tj. činjenicu šta njima u praksi predstavlja poteškoću za efikasnije sprovođenje postupaka.\nBroj pritužbi se povećavao iz godine u godinu, od 127 predmeta 2010. godine do 1040 predmeta prošle godine, navela je pomoćnica poverenice za zaštitu ravnopravnosti Kosana Beker i zaključila da je institucija Poverenika postala prepoznatljivija, te su ljudi bolje obavešteni kome da se obrate, ali da je izuzetno važno što sve češće Poverenik daje preporuke mera za unapređenje ravnopravnosti.\nSutkinja Vrhovnog kasacionog suda Lidija Đukić mišljenja je da u Zakonu o zabrani diskriminacije treba pokrenuti pitanje roka za podnošenje tužbi i zastarevanja naknade štete, ali i dopuniti ga odredbama koje će regulisati odnos Poverenika za zaštitu ravnopravnosti i sudova.\nU diskusiji su učestvovale i pomoćnica poverenice Mirjana Kecman, sutkinja Apelacionog suda u Kragujevcu Tanja Pavlović Nedeljković i viša savetnica u Povereniku Tijana Milošević.


ZGRADA KOJA PREČIŠĆAVA VAZDUH – premaz preko keramičkih pločica omogućava fasadi da pozitivno doprinese ekološkom aspektu kvarta u kojem je smještena\nPrva zgrada poznatog poljskog arhitekte Danijela Libeskinda u Berlinu je zanimljivo oblikovan objekt koji bukvalno čisti okolni vazduh. Zgrada zvana Safir obložena je geometrijskim pločicama koje su premazane sa slojem titanijum dioksida koji razlaže prljavštinu kada je izložena sunčevim UV zrakama.\nFasada je obložena sa 3.600 pločica italijanske kompanije Casalgrande Padana, od kojih je samo 500 standardne veličine dok su sve ostale urađene po mjeri. Svaka pločica je pažljivo postavljena po zamisli arhitekte, a taj proces nije bio uopšte jednostavan. Zato je i potrajao puna četiri mjeseca…\nPrevlaku na bazi titanijum dioksida razvio je japanski TOTO koja fasadi omogućava da prečišćava vazduh od prljavštine kada je osvjetljena prirodnom svjetlošću, slično kao i što radi Heromat kojeg su razvili stručnjaci sa Tehnološkog fakulteta u Novom Sadu.\nZbog karakteristične fasade i stanovi su skroz neuobičajeni. Njima dominiraju zakošeni prozori, balkonska vrata koja nisu paralelna sa zidovima i slične stvari koje unose dinamiku u prostor ali će stanari morati da angažuju posebnog dizajnera enterijera da im riješi stanove.


U Zenici će se praviti tunel ispod Crkvičkog brda, zaobilaznica u Blatuši i podvožnjak u Radakovu\nOvih dana u Zenici je u toku rekonstrukcija i sanacija ulica Londža i Talića brdo, kao i izgradnja kružnog toka i fontane kod RK Bosna. Više o ovome možete pročitati OVDJE.\nNakon navedenih radova, počinje izgradnja mosta vangradske dionice Glavne gradske magistrale, a koji će finansirati JP Autoceste FBiH.\nO daljnjim planovima izgradnje i sanacije saobraćajnica u Zenici razgovarali smo sa Mirsadom Helegom, direktorom JP za prostorno planiranje i uređenje grada Zenica i Izvršne agencije za realizaciju projekta Glavne gradske magistrale.\n“Sve glavne saobraćajnice u gradu su rekonstruisane i kada je u pitanju razvoj saobraćaja imamo u planu da do 2030. godine uradimo još jedan most, vjerovatno na području Blatuše blizu postojećeg Željezničkog mosta, koji bi tunelom ispod Crkvičkog brda povezali sa naseljem Babina Rijeka”, izjavio je za Radio ZENIT Heleg.\nOsim ovoga, u ovom preduzeću planiraju i izgradnju saobraćajnice koja bi prošla od podvožnjaka u Blatuši do Petlje Blatuša, a koja bi bila smještena pored rijeke Bosne, kako bi se saobraćaj kroz Blatušu izvukao obodno prema rijeci Bosni.\n“Također, planiramo i izgradnju podvožnjaka kod buvlje pijace u Lukovom polju koji bi se vezao direktno na kružni tok Lukovo polje, a koji se preko mosta dalje veže na vangradsku dionicu Glavne gradske magistrale, jer bi tako sva naselja poput Radakova, Perinog Hana, pa i dalje prema Mošćanici bila povezana preko podvožnjaka na ovu dionicu GGM-a”, istakao je Heleg za kraj.


Varadi: Jednakost mora da bude stvarnost\n„Počela hajka na Srbe“\nTanjug 9. novembra 2018. 16:39\nBEOGRAD – U okviru dvodnevne međunarodne konferencije „Ljudska prava u 21. veku“, koja se održava u Srpskoj akademiji nauka i umetnosti, biće, između ostalog, razmatrana i prava manjina i osoba sa invaliditetom.\nAkademik Tibor Varadi, koji je na čelu Organizacionog komiteta konferencije, naglašava da jednakost nije postignuta ako to postavimo kao principijelne deklaracije ili kao ustavni princip, već da jednakost mora da bude stvarnost.\n„Navršava se 1.000 godina od dolaska Roma u Evropu i to je jedan neverovatan uspeh da su bez države Romi zadržali svoju kulturu i u dobroj meri i svoj jezik. To je nešto što mnogi evropski migranti u Americi nisu uspeli. Nažalost zadržane su i neke predrasude. Nisu grube i britalne kao što su nekad bile, ali treba da shvatimo da jednakost nije postignuta ako to postavimo kao principijelne deklaracije ili kao ustavni princip“, rekao je Varadi u izjavi medijima.\nJednakost treba da bude stvarnost i to je bio i ostao zadatak, smatra Varadi.\n„Ben Ferenc (nekadašnji tužilac na suđenju u Nirnbergu), koga sam upoznao pre četvrt veka, smatra da su ljudska prava danas prevashodno zadatak, da je potpuno iracionalno koliko je sredstava i dalje namenjeno ratu i pripremanju rata, a koliko malo sredstava je usmereno na prevazilaženje siromaštva“, pomenuo je Varadi.\nOn naglašava da jednakost pretpostavlja i to da ljudi budu u stanju i imaju snage da sačuvaju svoju različitost.\nDamjan Tatić, potpredsednik Komiteta UN za prava osoba sa invaliditetom, koji na globalnom nivou prati sprovođenje Konvencije o pravima osoba sa invaliditetom koju je do sada ratifikovalo 177 ugovornica, Srbija 2009. godine, naglašava da ljudska prava pripadaju svakom pa tako i osobama sa invaliditetom.\n„Osobe sa invaliditetom su do pre 20 godina bili nevidljivi građani. Danas se bore za svoja prava i dalje se suočavaju sa velikim barijerama u svom okruženju, javnom prevozu, uslugama dostupnim javnosti. I dalje im nedostaju servisi podrške koji bi im pomogli u svakodnevnom životu“, rekao je Tatić.\nKaže da inkluzivno školstvo počinje da se razvija, ali još uvek veliki broj dece i mladih sa invaliditetom ne pohađa škole i ne dobijaju odgovarajuću podršku koja im je potrebna da ravnopravno sa svojim vršnjacima ostvaruju pravo na obrazovanje.\n„Osobe sa invaliditetom su među najnezaposlenijima, mada se situacija popravila poslednjih godina. Tako smo do 2009/2010 imali 200-300 novozaposlenih na godišnjem nivou, a sada taj broj iznosi između 4.000-5.000 hiljada“, rekao je on.\nTatić je skrenuo pažnju i da su lokalni izbori u Beogradu pokazali da veliki broj glasačkih mesta nije pristupačan osobama sa invaliditetom, kao i na položaj žena sa invaliditetom koje su dvostruko diskriminisane i marginalizovane.\nNa konferenciji, koja se održava danas i sutra, razmatraće se i kontroverze u pogledu globalizacije ljudskih prava, ljudska prava u korporacijama, s posebnim osvrtom na pitanja međunarodne korporativne odgovornosti za kršenje ljudskih prava, moguću državnu kontrolu nad korporativnim propisima koji se odnose na ljudska prava, izradu nove konvencije UN o Ženevskim ljudskim pravima i praksu Evropskog suda za ljudska prava u vezi sa ljudskim pravima u korporacijama.\nUčesnici iz Amerike, Rusije, Japana, Velike Britanije, Nemačke, Turske, Belgije, Italije, Holandije, Mađarske, Bugarske, Hrvatske, Crne Gore i Srbije baviće se i pitanjima „novog talasa ljudskih prava“, kao što su ekološka prava, životna sredina, bioetika, biodiverzitet.\nDeseti jubilarni ARLEMM otvoren je u Arilju\nTrivan: FEF Palić predstavlja našu prošlost i budućnost\nPočinje praznik filma na Paliću\n„Dnevnik Diane Budisavljević“ pobednik Pulskog festivala, film o Gotovini doživeo…\nNa Zlatiboru danas počinje dvodnevni Sabor trubača


Savet bezbednosti UN danas će razmatrati tromesečni izveštaj generalnog sekretara Ban Ki Muna o radu Unmika u kojem je naveo da „realizacija sporazuma Beograda i Prištine nije značajno napredovala“.\nSrbiju će na sednici u Njujorku predstavljati ministar spoljnih poslova Ivica Dačić, koji će dati osvrt na Banov izveštaj i izneti ocenu aktuelne situacije na Kosovu i delovanja Unmika. U ime Kosova obratiće se ambasadorka u Vašingtonu Vljora Čitaku.\nDačić je kazao da će se „svim sredstvima suprotstaviti retorici i logici“ Čitaku koja je, kako je rekao, „poznata po neprincipijelnim i žustrim napadima na Srbiju na svakoj sednici SB UN“.\n„Želimo da nastavimo dobre odnose u regionu, želimo regionalni mir i stabilnost, ali ne možemo prihvatiti jednostrane akte kao što je proglašenje nezavisnosti Kosova. Takodje, insistiramo na formiranju Zajednice srpskih opština“, rekao je Dačić.\nBan Ki Mun je u izveštaju za period od 16. aprila do 15. jula, objavljenom početkom avgusta, naveo da su kosovske i srpske vlasti potvrdile posvećenost dijalogu, ali i pozvao lidere u Beogradu i Prištini da pokažu novu kreativnost, fleksibilnost i spremnost za kompromis kako bi došlo do napretka u dijalogu i Kosovo i širi region postavili na put stabilnosti i razvoja.\nPrema njegovoj oceni, praktično sprovodjenje sporazuma Beograda i Prištine uz posredovanje Evropske unije „nije značajno napredovalo“, a dodao je i da „Beograd i Priština nastavljaju da se medjusobno optužuju za manjak napretka“.\nU medjuvremenu, sredinom avgusta, počeli su radovi na rekonstrukciji mosta na Ibru koji Mitrovicu deli na srpski i albanski deo.


„Mogu da vidim uspješnu realizaciju svih kapitalnih projekata koje smo zajedno osmišljavali, lokalna zajednica i Vlada Republike Srpske, i ovo sve što se gradi, nadograđuje i izrađuje stvari su koje su utkane u političku platformu koja je počela sa realizacijom još davne 1998. godine, sa tadašnjom Vladom Milorada Dodika, uz opredjeljenje da je ovo strateški prostor Republike Srpske i da ovaj prostor moramo popuniti svim sadržajima“, istakla je predsjednica Cvijanović.\n„Zbog toga što su i ljudi i ovaj prostor važni za Republiku Srpsku istrajavamo na tome da se na ovaj način izgradi ovaj prostor“, rekla je predsjednica Cvijanović i zahvalila načelniku opštine Istočno Novo Sarajevo Ljubiši Ćosiću i njegovom timu što su bili na usluzi Vladi Srpske.\n„Mi smo to ovdje uvijek imali i stoga zahvalnost načelniku koji je pokazivao upornost da treba da se realizuju određeni projekti i naravno da smo izlazili u susret tome i Zoran Tegeltija dok je bio ministar finansija i ja kao predsjednik Vlade i predsjednik Dodik dok je bio i predsjednik Republike i predsjednik Vlade“, naglasila je predsjednica Cvijanović.\n„Nama je u interesu razvijena i jaka Republika Srpska, a u okviru takve razvijene i jake Republike Srpske svaka naša lokalna zajednica mora da bude razvijena“, rekla je predsjednica Cvijanović.\n„Vjerujem da ćemo i u narednom periodu nastaviti da radimo zajedno kao odgovorna lokalna vlast i odgovorna republička vlast sve u interesu razvoja“, istakla je predsjednica Cvijanović.\n„Pozorište će sigurno izgledati toliko dobro da i mi sami nećemo vjerovati da je to tako, dvorana koja je sigurno u vrhu po kvalitetu, po izgledu i sadržajima koji će ovdje biti u Republici Srpskoj, ali vjerujem i šire i naravno trg koji je otvorio ovaj grad, nova bolnica koju smo izgradili i svi ostali kapaciteti koji se ovdje grade, rekonstrukcije škola, vrtića… Naravno da ćemo ponovo graditi zajedno još jedan vrtić jer je to potrebno našim roditeljima ovdje“, najavila je predsjednica Cvijanović.\nPredsjednica Republike Srpske je izrazila zadovoljstvo što je u okviru Nedjelje djeteta mogla da interveniše iz budžeta Predsjednika Republike i da će kao rezultat te intervencije biti izgrađen i opremljen vrtić u Petrovu, te da će dodati neophodna sredstva za vrtić na Palama, kao i da je tim sredstvima obezbijeđen inkubator za Bolnicu „Srbija“ u Istočnom Sarajevu.\n„Zadovoljstvo je raditi sa Ljubišom Ćosićem, zadovoljstvo će biti nastaviti raditi i raditi sa svim našim ljudima koji su okupljeni ovdje oko ideje jakog Istočnog Sarajeva, jake Republike Srpske“, poručila je predsjednica Cvijanović.\nPredsjednica Cvijanović je, zajedno sa predsjedavajućim Savjeta ministara Zoranom Tegeltijom i rukovodstvom opštine Istočno Novo Sarajevo na čelu sa načelnikom Ljubišom Ćosićem, na Tvrdimićima obišla otvoreni amfiteatar „Beli vuk“ i uređeno sportsko igralište.


Vučić se provozao kroz Grdeličku klisuru i poslao poruku građanima Srbije (FOTO+VIDEO) - Infobrif\nVučić se provozao kroz Grdeličku klisuru i poslao poruku građanima Srbije (FOTO+VIDEO)\nObjavljeno 19.05.2019. u 14:25\nNa Instagram nalogu predsednika Srbije Aleksandra Vučića objavljena je poruka da kada nešto radite i gradite onda dođe i rezultat.\n„Nešto radite i gradite, i za to vam je potrebno vreme i onda se pokaže rezultat“, poruka je na nalogu „budućnostsrbijeav“, koja je objavljena nakon što je juče otvoren južni krak koridora 10 kroz Grdeličku klisuru.\nAleksandar Vučić objavio delove svog dnevnika iz školskih…\nVučić je u videu kazao da je presrećan i da je juče bio predivan dan, kao i da veruje da su svi ljudi bili zadovoljni.\n„Mislim da ste videli drugačiju Srbiju, uspešniju i moderniju za koju smo verovali da možemo da je napravimo“, poručio je predsednik.\nVučić je dodao da Srbija mora da nastavi da se takmiči sa sobom i sa svojim manama i da ih pobeđuje i prevazilazi, ali i da mora da se takmiči sa svima, jer svi ljudi se bore i to je jedna stalna utakmica.\nOvo jesmo mi i ovo jeste Srbija, nema lepše zemlje od naše Srbije, nema zemlje koju više volimo i nema ponosnije zemlje od Srbije, i nema naroda koji poput našeg, može da kaže da je uspeo toliko da izgradi i promeni sebe i svoju zemlju, kao što smo mi uspeli u proteklih nekoliko godina.\nA post shared by Aleksandar Vučić (@buducnostsrbijeav) on May 19, 2019 at 4:12am PDT\n„Dovoljno je da pogledate kako je Srbija izgledala pre 40 godina, a kako izgleda danas“, zaključio je predsednik Vučić.\n“Spektakularna svečanost”, Vučić prekidan skandiranjem: “Kiptim od sreće”\nVučić priznao da nekad pobegne obezbeđenju pa opisao kako ga jure\nReal je prejak, Mega bez titule\nVozače na auto-putu ka jugu inkasanti prijatno iznenadili, izmenjen cenovnik putarina…


Ambasadorka Izraela na Kosovu Tami Ziv i ministar zdravlja Kosova dr Rifat Ljatifi (Foto Ministarstvo zdravlja Kosova)\nMinistar Ljatifi je rekao da je počastvovan posetom ambasadorke, posebno imajući u vidu činjenicu da Izrael ima visoko razvijen zdravstveni sistem iz kojeg se može mnogo naučiti, ističući da je zdravlje prioritet Vlade Kosova.\nOn je takođe naglasio potrebu za osnivanjem centara izvrsnosti, kao i trauma centra koji je neophodan zdravstvenom sistem Kosova. Saradnja po tom pitanju je, kako je rekao, "veoma korisna" jer Izrael ima najnapredniji centar tog tipa.\nMinistar Ljatifi i ambasadorka Ziv su se složili da je jedna od drugih potencijalnih oblasti saradnje vezana za digitalizaciju kosovskog zdravstvenog sistema.\nNa sastanku je takođe razgovarano o mogućnosti obuke kosovskih zdravstvenih radnika od strane izraelskih stručnjaka, u onim oblastima u kojima postoji nedostatak stručnosti u kosovskom sistemu.\nAmbasadorka Izraela na Kosovu Tami Ziv je rekla da je njena zemlja spremna da sarađuje i pomaže Kosovu na različite načine da unapredi zdravstvene usluge i napreduje u određenim oblastima. U tu svrhu je najavila da je već počela pripreme za organizovanje posete ministra Latifija Izraelu tokom ove godine.


AU KAKAV IGRAČ DOLAZI U ZVEZDU, PAO DOGOVOR! Samo jedna stvar Sanoga deli od "Marakane"! - Informer\nCrvena zvezda je blizu dovođenja prvog zimskog pojačanja, pošto će fudbaler šampiona Srbije najverovatnije da postane Seku Sanogo, bivši vezista Jang bojsa\nIzmeđu igrača, njegovog menadžera i rukovodstva crveno-belih postoji dogovor. Ipak, kako prenosi Žurnal, realizacija čeka da se definitivno raščisti situacija sa Al Itihadom.\nBivši reprezentativac Obale Slonovače i dalje je pod ugovorom sa sportskim kolektivom iz Džede. Ne žele u Crvenoj zvezdi ništa da rizikuju dok ne dobiju dokaze da je igrač postigao dogovor sa Al Itihadom, jer u suprotnom može da dođe do spora pred FIFA.\nZbog toga Sanogo i menadžer Đanluka di Domeniko još nisu doputovali u Beograd, ali se očekuju u što skorijem roku. Plan Crvene zvezde je da se posao oko dovođenja Sanoga zaključi do petka i polaska ekipe na drugu fazu priprema u Tursku.\nUkoliko se ostvare najave da će Sanogo da obuče crveno-beli dres, realizovaće se pozajmica, sa fiksiranom cenom otkupa. Ideja ljudi iz Crvene zvezde je da se to uradi na godinu i po dana, ali pitanje je hoće li iz Saudijske Arabije da pristanu na takvu varijantu.\nZa Crvenu zvezdu nije najbolja varijanta da Sanoga dobije samo do juna, jer bi u slučaju dobrih igara morala da ulazi u nove pregovore i bori se da ga zadrži za evropske kvalifikacije.\nU ovakvim slučajevima najčešće se realizuje pozajmica od godinu i po, uz podelu zarade u dogovorenim procentima.\nFudbal sport transferi FK Crvena zvezda Dejan Stanković Seku Sanogo\nDa je dobar igrao bi u nekom jacem klubu a ne u Zvezdi da se nelazemo


Trivić: Radimo analizu nastavnih planova i programa u osnovnom obrazovanju | Srpska Info\nTrivić: Radimo analizu nastavnih planova i programa u osnovnom obrazovanju\nAutor: Valentina Mišljenović 18.02.2019. 15:29\nfoto Ministarstvo prosvjete i kulture RS\nMinistar prosvjete i kulture RS Natalija Trivić razgovarala je sa šefom Kancelarije misije OEBS-a u Banjaluci Dmitrijem Jordanidijem o saradnji u oblasti obrazovanja u narednom periodu.\n– Jedan od prioriteta Ministarstva jeste unapređenje nastavnog plana i programa u osnovnom obrazovanju. Zajedno sa Republičkim pedagoškim zavodom radimo analizu nastavnog plana i programa. Provodimo anketu u svim osnovnim školama i svi nastavnici imaju priliku da iznesu svoje mišljenje o nastavnom planu i programu, kao i prijedloge i sugestije. Ova analiza trebalo bi da pokaže presjek stanja i da ukaže šta je dobro, a šta treba mijenjati – kaže Natalija Trivić.\nPo njenim riječima, nakon analize biće definisani dalji koraci i kad je riječ o udžbenicima, a razmatra se i mogućnost uvođenja digitalnih udžbenika. Važna je i obuka za nastavni kadar, jer su nastavnici ključni za kvalitet nastavnog procesa.\nPredstavnici OEBS-a predstavili su svoje aktivnosti u oblasti obrazovanja, posebno aktuelne projekte koji okupljaju eksperte iz regiona sa zadatkom da daju okvir i smjernice za provođenje kurikularne reforme u BiH.\nSagovornici su se složili da je veoma važno da akcenat u nastavnom procesu ne bude na sadržaju, nego na ishodima učenja.\nTagovi: nastavni kadar,nastavni planovi i programi,Natalija Trivić,reforma\nMinistarstvo unutrašnjih poslova Unsko-sanskog kantona juče je pokrenulo akciju dislociranja ilegalnih migranata iz Bihaća. Svi oni koji su ...\nKao odgovor na nekontrolisani uvoz, Bosna i Hercegovina će najvjerovatnije, na određeni period, uvesti totalnu zabranu živih goveda i svježeg ...\nIako su bezopasne za ljude, smrdibube, odnosno smrdljivi martini, poslednjih vas dana terorišu ljude u regionu. Kuće, stanovi, kancelarije, ...\nPOMOĆ ZA ISTAKNUTOG BORCA Prikupljeno 13.500 KM za liječenje Radomira Purkovića\nRogatičaninu Radomiru Purkoviću, istaknutom borcu Vojske Republike Srpske kojem je zbog prestanka rada bubrega neophodna transplantacija u ...\nI DALJE VEOMA TOPLO Vrijeme će sutra biti sunčano, sa umjerenom oblačnošću\nU Republici Srpskoj i Federaciji BiH sutra se očekuje sunčano i toplo vrijeme, sa malom do umjerenom oblačnošću. Jutro će biti vedro, uz ...\nNAKON RAZGOVORA SA VUČIĆEM Taksisti prekidaju štrajk\nTaksisti koji danima blokiraju saobraćaj u Beogradu odlučili su, nakon sastanka sa predsjednikom Srbije Aleksandrom Vučićem, da prekinu štrajk. ...\nPLEJBOJ ZEČICA I IMIGRANTKINJA KOJA NE VOLI DOSELJENIKE Anja se sada želi oprobati u politici


Kako bi mogla izgledati Vlada FBiH nakon reorganizacije ministarstava – Magazin Plus\nHome/Politika/BiH/Kako bi mogla izgledati Vlada FBiH nakon reorganizacije ministarstava\nMidhat Send an email 2019-11-14\nDelegacije Stranke demokratske akcije (SDA) i Hrvatske demokratske zajednice (HDZ) BiH naredne sedmice finalizirati će odredbe koje se odnose na reorganizaciju ministarstva u Vladi FBiH. Planirano je spajanje određenih ministarstava, ali i formiranje novih.Predsjednik SDA Bakir Izetbegović kazao je nakon današnjeg sastanka s predsjednikom HDZ-a BiH Draganom Čovićem kako je postignut dogovor da se iduće sedmice finaliziraju pregovori koji se odnose na reorganizaciju ministarstva u Vladi Federacije BiH.\nOvim povodom čelnici SDA i HDZ-a BiH razgovarali su i s predsjednikom Vlade FBiH Fadilom Novalićem i zamjenicom premijera i ministricom finansija FBiH Jelkom Milićević, a koji će prema svim procjenama ostati na istim pozicijama i u novom sazivu Vlade Federacije BiH.\nReorganizacija Federalne vlade naveden je kao jedan od prioriteta i u dokumentu naslovljenom kao “Principi i prioriteti djelovanja patriotskog bloka u zakonodavnoj i izvršnoj vlasti”, a koji je u maju Izetbegović potpisao s predsjednikom SBB-a Fahrudinom Radončićem i predsjednikom DF-a Željko Komšićem.\nZa rekonstrukciju Vlade Federacije Bosne i Hercegovine potrebno je u oba doma Parlamenta Federacije BiH (Zastupničkom domu i Domu naroda) izmijeniti Zakon o federalnim ministarstvima i drugim tijelima federalne uprave. Plan je da se ove izmjene izvrše prije nego se imenuju novi ministri u Vladi FBiH ili još preciznije da ovaj proces ide uporedno, odnosno da se odmah nakon izmjene zakona imenuje nova Federalna vlada.\nPolitičke stranke koje čine većinu na nivou entiteta Federacija BiH okupile su se oko ove ideje zbog uspostave racionalnije, efikasnije i funkcionalnije strukture Vlade FBiH koja bi i dalje imala isti broj ministarstva koji je propisan Ustavom FBiH.\nStranačke delegacije razmatrat će prijedlog da se postojeće Ministarstvo obrazovanja i nauke FBiH i Ministarstvo kulture i sporta FBiH spoje u jedno ministarstvo koje će nositi naziv Ministarstvo obrazovanja, nauke, kulture i sporta FBiH. Također, plan je i da se formira novo ministarstvo koje će se zvati Ministarstvo porodice i mladih FBiH.\nUkoliko stranke postignu dogovor umjesto postojećeg Ministarstva energije, rudarstva i industrije FBiH bit će samo Ministarstvo energije i rudarstva FBiH, a Ministarstvo razvoja, poduzetništva i obrta FBiH postat će Ministarstvo industrije, razvoja, poduzetništva, obrta i trgovine FBiH.\nUmjesto Ministarstva trgovine FBiH predloženo je formiranje Ministarstva uprave i lokalne samouprave FBiH. Postojećem Ministarstvu poljoprivrede, vodoprivrede i šumarstva FBiH dodao bi se ruralni razvoj, pa bi to bilo Ministarstvo ruralnog razvoja, poljoprivrede, vodoprivrede i šumarstva FBiH dok bi stala ministarstva ostala s istim nazivima.\nBiH na krilima Janquel Jones i Marice Gajić srušila Rusiju!


Telekom Srbije spreman za 5G mrežu - Užice Oglasna Tabla\nTelekom Srbije spreman za 5G mrežu\n6 септембра, 2019 0172\nTelekom Srbija je spreman za uvođenje 5G mreže, izjavio je direktor Telekoma Srbija Predrag Ćulibrk.\nOvu informaciju je potvrdio na regionalnoj konferenciji o trendovima u telekomunicijama i medijima – Digital 2019.\n„Nisam toliko verovao da ima prostora i za taj rast, ali ide jako dobro, ne samo u Srbiji nego i u BiH i Crnoj Gori. Investirali smo u serijsku produkciju. To su korisnici jako dobro dočekali“, rekao je Ćulibrk.\nKada je reč o budućnosti i velikim promenama koje su se dogodile, među njima je Ćulibrk naveo „tač skrin“, a veruje da će u narednom periodu svi imati VR naočare sa kojima će doživeti virtuDirektor u kompaniji PwC Dejan Ljuština je rekao da je za sve telekom operatere u fokusu ulaganje u infrastrukturu i povezivanje, ali da je svima problem kako da postanu prepoznatljivi na tržištu, jer korisnici percipiraju da je to sve slično.\nKaže da su se velike kompanije odlučile za dva ili tri područja gde žele proširiti svoj opseg i uglavnom se to odnosi na data klaude, digitalne medije, Fintek, sajberbezbednost…\nDirektor Telemak Slovenija Adrijan Ježina je kazao da će 5G svakako postati stvarnost i da ćemo jednog dana pričati i o 6G mreži.\nKonkurs Gradske galerije Užice za izlagačku 2020. godinu


Porodični muškarci i seks\nD. C. 9. februara 2013. 00:00\nAko ste jedan od onih muškaraca koji misle da vas preuzimanje nekih kućnih poslova od supruge može dovesti do češćih seksualnoh odnosa, možda bi trebalo još jednom da razmislite, jer novo istraživanje sugeriše upravo suprotno.\nOženjeni muškarci koji provode više vremena radeći ono što mnogi smatraju tradicionalno ženskim kućnim poslovima, kao što su kupovina namirnica, čišćenje i kuvanje, ređe imaju seksualne odnose od muževa koji se pridržavaju više tradicionalno muških poslova, kao što su održavanje bašte ili popravke.\nŽene su zadovoljnije u braku kada ne postoje problemi oko kućnih poslova, ali se to nužno ne prenosi na seksualne aktivnosti, kaže autor studije Džuli Brajns, vanredni profesor na Katedri za sociologiju na Univerzitetu Vašington u Sijetlu.\nDrugim rečima, iako žene kažu da vole to što im muževi pomažu oko kuće, njihovi dobronamerni napori mogu muškarce pretvoriti u osobu za pomoć umesto u predmet požude.\nIstraživanje je obuhvatilo reviziju podataka od oko 4500 bračnih parova iz SAD-a prikupljenih u periodu između 1992. i 1994. godine. Prosečna starost ispitanika bila je 46 godina za muškarce i 44 godine za žene.\nParovi su zajedno provodili oko 34 sati nedeljno na tradicionalno ženskim poslovima, plus dodatnih 17 sati nedeljno na poslovima koji se obično smatraju muškim. Muževi su obavljali oko jedne petine takozvanih tradicionalnih ženskih poslova i nešto malo više od polovine muških, sugerišući da žene češće pomažu svojim muževima nego obrnuto.\nIspitanici su prijavili da imaju seksualne odnose u proseku oko pet puta mesečno. Oni parovi u kojima žena obavlja sve tradicionalno ženske poslove, prijavili su da imaju odnose 1,6 puta više mesečno od onih parova gde muž radi veći deo tih poslova.\nMeđutim, da li bi isti rezultati važili i danas, 20 godina kasnije. Istraživači kažu da su skeptični prema tome da se odnos između kućnih poslova i polova drastično promenio za to vreme jer se kućne obaveze nisu bitno promenile.\nSabino Kornrih, istraživač na Institutu Huan Marta u Madridu u Španiji, kaže da je moguće da ako oba supružnika rade dosta vremena van kuće, umor utiče na to da se smanji učestalost seksa.\n"Pretpostavljam da u slučajevima kad su ljudi previše umorni da bi uradili bilo šta po kući, oni jednostavno nemaju dovoljno energije ni za seks. Naša istraživanja i ranije studije pokazuju da parovi koji više obavljaju kućne poslove, imaju i više seksa, sugerišući da oni koji imaju više energije da rade kućne poslove, imaju i više energije za seks", kaže on.\nBrajns predlaže bračnim parovima da razmisle o direktnim razgovorima ili pregovorima o podeli poslova u domaćinstvu, kao i o seksualnim životima. "Ostavite opciju za moguće nove pregovore u svakom trenutku. Ako želite drugačiji raspored, bolje je razgovarati o tome nego pustiti da zaživi inercija", dodaje ona.\nČinjenica je da parovi treba sami sebi da posvete pažnju i organizuju svoje vreme i zajednički odmor ili provod, a ne da čekaju da „spontano posle napornog posla dođe do seksualne želje i seksualnih odnosa“. Ako prepustite da vam vreme i „želje“ diktiraju posao, kućne i porodične obaveze, onda od seksa „neće biti ništa“.\nBračni odnosikućne obavezekućni posloviljubavseksseksulani odnosiumor i seks


Mlekara „Gložane“ dobila žig „čuvarkuća“ - JuGmedia\nTradiciju dugu 25 godina Mlekara „Gložane“ krunisala je žigom „ćuvarkuća“ za 16 svojih proizvoda, a u okvuru projekta „Stvarano u Srbiji“, koji je pokrenula Privredna komora Srbije i to je, kako ovde ističu, kruna njihovog rada.\nOvaj žig, treći na jugu Srbije, a za kojeg su Gložanci konkurisali, nosiće sledeći proizvodi: jogurt, biojogurt, biojogurt lajt, kiselo mleko, fermentisana pavlaka sa jogurtskom kulturom sa 20 i 12 posto mlečne masti, „Fesir“ i kačkavalj “ Krstaš“…\nPrema navodima Jadranke Mitić, tehnologa u „Mlekari Gložane, svi ovi proizvodi ispunili su propisane uslove za dobijanje žiga „čuvarkuća“, proizvedeni su od domaćeg sirovog mleka koje mlekara sakuplja sa područja Jablaničkog okruga.\nJedan od uslova za dobijanje žiga, naravno, jeste i kvalitet, koji se u ovoj firmi održava poštovanjem brojnih standarda, a koje im sertifikuje jedna renomirana austrijska kuća već 15 godina.\n„Poslovna godina za nama je bila teška, ali smo mi brzo reagovali, na promene na tržistu, nismo zaustavljali proizvodnju i najvažnije nam je bilo da nam zaposleni budu zdravi i bezbedni i u tome smo uspeli“, ocenjuje za JuGmediu Jadranka Mitić.\nKada je osnovana pre 25 godina sa 5 radnika, Mlekara „Gložane“ prerađivala je 500 litara mleka dnevno, danas sa 60 zaposlenih 20 hiljada litara i to sa najsavremenijom tehnologijom.\nDa podsetimo prva na jugu Srbije žig „čuvarkuća“ dobila je firma „Nektar“ iz Vladičinog hana“ za organsku jabuku, a potom i Motel Predejane za svoje „Ljute papričice u ulju“


Čelsi vratio Brazilca u Brazil - Sportske.net\nČelsi vratio Brazilca u Brazil\nEkipa Čelsija ostala je bez jednog fudbalera pred nastavak sezone pošto je uprava u saradnji sa Gusom Hidinkom odlučila da ga pošalje na pozajmicu.\nVrteška u najavi - Junajted bi da pazari u Čelsiju, a za sve se pita Real Madrid?!Džo Kol pronašao novi klub!Frka u Čelsiju, Dijego Košta u glavnoj uloziDrogba odlučio - Kraj karijere, pa novi početak u Čelsiju!Bejl "ekstremno nezadovoljan", Velšanin se vraća u Premijer ligu?!\nNarednih 18 meseci brazilski defantivac Valas provešće u svojoj domovini, preneli su engleski mediji.\nValas je fudbaler koji je u Čelsi stigao još 2013. godine, ali još uvek nije zabeležio niti jedan nastup za prvi tim u zvaničnim utakmicama, a uprava je u saradnji sa Gusom Hidinkom odlučila da ga pošalje na pozajmicu u Brazil sve do 2017. godine, tačnije do završetka sezone 2016/17.\nProšlu sezonu proveo je Viteseu gde je igrao sasvim solidno, a do kraja ove i sledeće sezone igraće u Gremiju.\nIma 21 godinu, svi smatraju da je kasno za njega da se izbori za mesto u Čelsiju.


Prema podacima entitetskih instituta za javno zdravstvo i brčanskog Štaba za zaštitu i spasavanje, u ovom periodu u Federaciji BiH registrovana su 84, u Republici Srpskoj 242, a u Brčko distriktu 36 slučajeva zaraze, piše Srpskainfo.\nU protekla 24 časa, od korone se oporavila 1.401 osoba, od čega u FBiH 1.124, u RS 247, a u Brčkom njih 30.\nU ovom periodu, u FBiH su od posledica kovida preminula 22, a u RS 17 pacijenata, dok u Brčkom nije zabeležen nijedan smrtni slučaj.\nOd početka epidemije, u BiH su registrovana ukupno 194.733 slučaja zaraze, od čega u Federaciji BiH 128.134, u Srpskoj 60.475, a u Brčko distriktu 6.124 slučaja SARS-CoV-2. Od posledica kovida, preminule su ukupno 8.203 osobe, među kojima 4.703 u FBiH, 3.222 u RS i njih 278 u Brčkom.\nOd korona virusa od početka epidemije, pa do danas, oporavilo se 153.408 ljudi, od čega u FBiH 107.788, u RS 41.965, a u Brčkom 3.925 zaraženih.\nTrenutno su u BiH 33.122 aktivna slučaja pozitivna na SARS-CoV-2. U FBiH je 15.643, u Srpskoj 15.588, a u Brčko distriktu 1-921 aktivni slučaj zaraze.\nDO SADA 34.596 SLUČAJEVA KORONE U Srpskoj još 286 novozaraženih


EVROPLJANI NEĆE U NATO Alijansa u problemu, zove dobrovoljce iz Kanade\nDok deo NATO saveznika sprema bataljone i tenkove za baltičke zemlje i Poljsku da bi zauzdali eventualnu "rusku agresiju", drugi deo Evropljana odbija da učestvuje u zaštiti istočne granice Alijanse.\nNATO nezadovoljan ponašanjem evropskih saveznika\nNakon što su SAD odlučile da u Istočnu Evropu pošalju jedan bataljon, umesto dva, NATO ne uspeva da nađe u Evropi saveznike koji će da dobrovoljno popune "rupu" koja je nastala odlaskom Amerikanaca, navodi "Vol strit žurnal".\nNeki evropski saveznici ne podležu pritisku američkih kolega jer ne dele stav NATO-a niti su zabrinute zbog njegovih istočnih granica.\nAmerička vojska je otišla iz Evrope, a niko ne želi da popuni prazno mesto\nJačanje tih granica profitabilno je samo istočnoevropskim državama, dok su zemlje Zapadne Evrope više zabrinute zbog opasnosti od terorista i Islamske države.\nDanske vlasti navode da je potrebno više sredstava nego što oni imaju, tako da zemlja ne može da igra aktivnu ulogu u formiranju bataljona za Poljsku i baltičke zemlje.\nNorveška argumentuje odbijanje time da se ona i sama graniči sa Rusijom, pa treba da brine o zaštiti svoje granice.\nBarak Obama nezadovoljan: "Evropa se šlepa uz SAD"\nSve te izjave izazivaju nezadovoljstvo u Vašingtonu. Kako demokrate, tako i republikanci sve češće kritikuju evropske saveznike da nisu voljni da plate za sopstvenu odbranu, dok koriste resurse SAD u regionu.\nPredsednik SAD Barak Obama čak je rekao da se evropske države "šlepaju" uz SAD, navodi "Vol strit žurnal".\nVašington zato ima "plan B" da privuče neevropskog saveznika - Kanadu.\nZvaničnici SAD i NATO-a aktivno pregovaraju da se poveća kanadski kontingent u Poljskoj sa 220 vojnika, koji su već u toj zemlji, do hiljadu.\nZvanični odgovor iz Otave još uvijek nije stigao, ali je jedan neimenovani kanadski zvaničnik izjavio da Kanada "razmatra opcije za pravljenje efikasnijeg doprinosa konceptu NATO-a za povećanje odbrane i odvraćanje pretnji".\nNATO pojačava istočne granice Evrope\nNATO je doneo odluku da pojača svoje istočne granice, razmestivši po jedan bataljon od hiljadu vojnika u Poljskoj, Letoniji, Litvaniji i Estoniji.\nSAD, Velika Britanija i Nemačka već su govorile o spremnosti da tamo upute svoje trupe, međutim, još se nije javio četvrti dobrovoljac.\nPrema podacima "Tajmsa", London planira slanje tenkovske taktičke grupe, koja će pored tenkova biti opremljena i artiljerijom.\nPoljska namerava da unutar svojih granica postavi samo jedan bataljon NATO-a, ali ove snage bi trebalo da budu dovoljne za "obuzdavanje ruske agresije", izjavio je ministar odbrane Poljske Antoni Mačerevič u intervjuu za "Difens njuz".\nPoljski parlament odlučio da unutar svojih granica postavi jedan NATO bataljon\nMačerevič shvata da će u slučaju invazije Rusija imati brojnu nadmoć sa kojim savezničke jedinice ne mogu da se izbore. Međutim, prema njegovim rečima, glavni cilj bataljona neće biti pobeda nad neprijateljem, već usporavanje ofanzive.\nRusija je u više navrata upozorila da akcije SAD i NATO-a o raspoređivanju protivraketne odbrane u Evropi predstavljaju pretnju za nacionalnu bezbednost i mogu da podriju stratešku stabilnost u regionu.\nVladimir Putin: "Bićemo primorani da odgovorimo na pretnju"\nZvanična Moskva smatra da je sistem "PRO" u Istočnoj Evropi deo strateškog nuklearnog potencijala SAD izmeštenog na periferiju, a postavljanje ovakvih sistema narušava sporazum o likvidaciji raketa malog i srednjeg dometa.\nRusija najavljuje da će biti primorana da preduzme odgovarajuće korake kako bi se zaštitila.


Zvizdić: Dodik ponovo nasrće na suverenitet BiH\nBeta 2. septembra 2018. 21:25\nPredsedavajući Saveta ministara Bosne i Hercegovine Denis Zvizdić ocenio je da je izjava predsednika Republike Srpske Milorada Dodika, prema kojoj će „o pitanju granice izmedju Srbije i BiH biti onako kako Srbija kaže“, novi beskrupulozni nasrtaj na suverenitet BiH, ciljano urušavanje dobrosusedskih odnosa i namerna provokacija koja nema uporište u činjenicama.\nZvizdić je rekao da je zbog toga neophodno, „ne zbog Dodika, već zbog onih koji mogu biti zavedeni i poverovati u ovakvu utopijsku i besmislenu izjavu, jasno kazati da u vezi s pitanjem granice izmedju BiH i Srbije, nikada neće biti onako kako Srbija kaže“.\n„Ta vremena, kada se o interesima BiH odlučivalo u našem susedstvu, su nepovratno prošla i sasvim sigurno se nikada više neće vratiti. Srbija i bosanskohercegovački entitet RS nisu i nikada neće biti ‘jedno’, kako Dodik insinuira“, navedeno je u saopštenju iz Zvizdićevog kabineta.\nOn je Dodikovu izjavu nazvao „populističkom“, ističući da je BiH „medjunarodno priznata, celovita i nedeljiva država Bošnjaka, bosanskohercegovačkih Srba, bosanskohercegovačkih Hrvata i ostalih“.\nPrema njegovim rečima, RS je samo jedan od dva bosanskohercegovačka entiteta, nastao u Dejtonu, sa jasno propisanim i ograničenim nadležnostima političko-administrativne jedinice u sastavu BiH, dok sva obeležja države pripadaju samo Bosni i Hercegovini.\nZbog toga će, kako je dodao, i u vezi s pitanjem granica biti isključivo onako kako kažu, odnosno kako predlože, pripreme, usvoje i provedu nadležne institucije države Bosne i Hercegovine, u skladu s interesima BiH i na bazi očuvanja njenog suvereniteta, teritorijalnog integriteta i medjunarodnopravnog subjektiviteta.


Rusija blokirana u istrazi o rušenju malezijskog „boinga“ - Sputnjik Srbija\n18:09 07 Avgust 2020\nRusija blokirana u istrazi o rušenju malezijskog „boinga“\n19:43 03.09.2015 (osveženo 16:19 05.10.2015) Preuzmite kraći link\nRusija je predlagala da se organizuje maksimalno transparentna međunarodna istraga o rušenju aviona sa leta MH17 iznad Ukrajine prošle godine, ali su ti predlozi blokirani, izjavila je portparolka Ministarstva inostranih poslova Marija Zaharova.\nZapad skrivao podatke o letovima preko Ukrajine uoči pada MH17\n„Predlozi Rusije da se organizuje međunarodna istraga koja bi bila maksimalno transparentna i koja bi za tu svrhu maksimalno koristila Savet bezbednosti Ujedinjenih nacija bili su blokirani“, rekla je Zaharova na brifingu u Moskvi.\nInicijativa Zapada da se formira međunarodni tribunal za istragu o rušenju malezijskog aviona u Donbasu preuranjena je i kontraproduktivna, smatra Zaharova. Prema njenom mišljenju, praksa pokazuje da delatnost međunarodnih tribunala ne samo što je neefikasna i skupa nego je i „krajnje ispolitizovana i, u skladu s tim, neobjektivna“.\n„Ne treba govoriti da je bilo koji sudski proces koji se ostvaruje na osnovu nesavesno sprovedene istrage osuđen na propast. Uvereni smo da u ovom momentu ne treba žuriti da se na bilo koji način i po bilo kakvu cenu osniva tribunal za MH17, nego da se umesto toga sprovede kvalitetna istraga o rušenju ’boinga‘“, dodala je ona.\nZaharova je takođe rekla da je ruskim stručnjacima onemogućen puni pristup istrazi o rušenju aviona, koju vodi međunarodni tim na čelu s Holandijom. Prema njenim rečima, „ukrajinska strana međunarodnoj zajednici nije dostavila zapise razgovora vojnih avio-dispečera (koji su vodili let aviona na dan rušenja), bez obzira na brojna obraćanja i javne izjave ruskih zvaničnika o toj temi“. Zaharova je naglasila da zapadni mediji ne prestaju s masovnim informativnim napadima na Rusiju, koju neprestano okrivljuju za umešanost u tragediju aviona. Rusija to tumači kao pritisak na istragu, navela je Zaharova.\nMH 17, Marija Zaharova, Ukrajina


IT nabavke i nadogradnja | ACTIV8\nSve što vam treba da sklopite najbolju konfiguraciju\nACTIV8 tim za nabavke će vam olakšati konfigurisanje i nabavku hardvera, softvera i svih potrebnih licenci, tražeći najpovoljnije uslove od svih većih distributera prisutnih na tržištu.\nOva usluga objedinjuje proces traženja i dostavljanja IT opreme i pratećih licenci, po najboljim cenama, kako bismo vam u najvećoj meri olakšali proces nabavke i nadogradnje opreme.\nUz ovakav aranžman ne morate da brinete o specifikacijama, kompatibilnosti opreme, garancijama ili kvarovima - jer ACTIV8 tim to radi za vas.\nNaša povezanost sa svim većim dobavljačima garantuje da ćete dobiti najbolju moguću uslugu u svakom trenutku. Sastavićemo za vas najbolji paket opreme po najboljoj ceni i u najkraćem mogućem roku.\nSarađujemo sa velikim brojem distributera iz IT i drugih sektora sa velikim uspehom, kako bismo imali brz i efikasan odziv i negovali profesionalne i prijateljske odnose.\nVisoko vrednujemo svako ostvareno partnerstvo i takav stav nam omogućava da najbolje odgovorimo na zahteve naših klijenata.\nNadogradnja računarske opreme - upgrade\nTehničke promene donose mnoge prednosti ukoliko se dobro planiraju i primenjuju, ali mogu imati i negativan zaokret ako tehnologija ne zadovoljava korisničke zahteve.\nTehnička nadogradnja velikih razmera tiče se kombinovanja i planiranja, ljudskih resursa i tehnologije, kao i kvalitetne komunikacije tokom čitavog procesa.\nACTIV8 raspolaže iskustvom od 12 godina kada je u pitanju tehnička nadogradnja velikih razmera, a samim tim imamo mogućnost, znanje i kadar da izvedemo čak i one najveće i najkomplikovanije.\nObnavljanje i odlaganje računarske opreme\nUkoliko dograđujete hardver (nadogradnja hard diska ili RAM memorije na statične računare), možemo i to uraditi za vas, uključujući i pobrajanje postojeće opreme i čišćenje računara. Takođe, naši eksperti za odlaganje mogu sprovesti i različite usluge brisanja diskova na vaš zahtev.\nRazvoj projekta zavisi od različitih faktora, a računarska tehnologija je samo sastavni deo. Iako imamo znatno iskustvo u korišćenju tehničkih alata, naše znanje se prostire na mnogo više faktora nego što bi se očekivalo od tradicionalnog provajdera IT usluga.\nKorisnički zahtev i dizajn sistema\nPočevši od prikupljanja korisničkih zahteva, ispitujemo bazu korisnika kako bismo uspešno definisali primenu tehnologije koja se koristi. Prikupljene podatke direktno koristimo za planiranje rešenja koje vam predlažemo, a u to je uključen i predlog za ispravan izbor i raspored hardvera i opreme, i kupovinu pratećih softverskih licenci.\nSprovođenje promena uz minimalno remećenje rutine\nPolazimo od važnosti činjenice da dnevna rutina u bilo kom poslu ne sme biti narušena, zbog iskustva krajnjih korisnika.\nZato smo standardizovali sistem rada koji čini da uvođenje bilo kakvih tehnčkih ili tehnoloških promena minimalno ili uopšte ne remeti vaš proces rada. Deo posla koji narušava dnevnu rutinu po potrebi izvodimo van regularnog radnog vremena, a gubitak podataka sprečavamo uspostavljanjem efikasnog profila za migraciju u kombinaciji sa pametnim rasporedom i opcijom za backup.\nACTIV8irajte se i unapredite svoj računarski sistem!


Španovićeva, Bekrić i Miletić najbolji u 2013. po izboru sportskih novinara Srbije\nAtletičari Ivana Španović i Emir Bekrić proglašeni su za najbolje sportiste Srbije u 2013. godine u tradicionalnoj anketi Udruženja sportskih novinara.\nZa najboljeg novinara u 2013. godini izabran je Aleksandar Miletić, urednik sportske rubrike Politike, najbolji dopisnik je Miroslav Gavrilović, dopisnik Sportskog žurnala iz Novog Sada, priznanje Kamera godine za najboljeg fotografa pripalo je fotoreporteru Sportskog žurnala Dragoslavu Žarkoviću, a nagrada “Branka Prelević” novinarki Sporta Valentini Spasojević.\nNagrade za “Životno delo” dodeljene su Vladimiru Stankoviću i Mirku Kovačeviću, a specijalno priznanje za ekskluzivu novinarki B92 Nini Kolundžiji.\nSpecijalno priznanje za “Izuzetan doprinos sportskoj istoriografiji” pripalo je Čedomiru Šoškiću, autoru kapitalne monografije “Tenis bez granica”.\nNagrade laureatima biće dodeljene 25. decembra na svečanosti u Skupštini grada Beograda.\nOrganizatori letnjih Olimpijskih igara u Tokiju razmatraju da dozvole prisustvo do 20.000 gledalaca na otvaranju 32. ovog spektakla koji počinje 23. jula.


RTCG - Radio Televizija Crne Gore - Nacionalni javni servis :: Turizam i ekologija :: Životna sredina uslov za dalji ekonomski rast\nMina/RTCG [ Objavio: O.Z. ]\n05. 10. 2018. 16:32 >> 16:13 0\nUkoliko želimo da budemo visokokvalitetna i elitna destinacija, jedan od preduslova je sanacija i očuvanje životne sredine, rekao je ministar turizma i održivog razvoja Pavle Radulović na sastanku sa američkim privrednicima.\nOn je, na poslovnom ručku koji je organizovala Američka privredna komora (AmCham) u Crnoj Gori, govoreći o Poglavlju 27, koje se bavi zaštitom životne sredine, kazao da je jedan od preduslova, ukoliko Crna Gora želi da bude cjelogodišnja destinacija, globalna higijena.\nKazao da sjever Crne Gore postaje turistički sve atraktivniji i posjete tom regionu rastu dvocifrenim procentima, pri čemu se ozbiljni radovi izvode na prostoru Bjelasice.\n"Potreban novi zakon o upravljanju otpadom"\nOtpravnica poslova u Ambasadi Sjedinjenih Američkih Država (SAD) u Crnoj Gori, Džudi Kuo, kazala je da Crna Gora ima mnogo toga da ponudi.\nŽivotna sredina Zaštita životne sredine Pavle Radulović


M. D.\t 1. marta 2016. 19:00\nMart je tradicionalno mesec frankofonije u Srbiji, a ove godine biće obeležen nizom kulturnih manifestacija u oko 20 gradova širom zemlje, rečeno je na konferenciji za medije.\nOvogodišnji mesec frankofonije biće u znaku pesme, filma, koncerata, izložbi i debata, kao tradicionalnih zabavnih takmičenja posvećenih francuskom jeziku.\nProgrami će biti održani u Beogradu, Novom Sadu, Nišu, Kladovu, Kragujevcu, Kraljevu i Novom Pazaru….\nPodsetivši da se Srbija 2006. godine priključila Međunarodnoj organizaciji frankofoniije u svojstvu posmatrača, ambasadorka Francuske u Beogradu Kristin Moro ocenila je da je naša zemlja od tada napredovala u smislu razvoja aktivnosti u vezi sa frankofonijom.\nOna je naglasila da je francuski jezik službeni jezik u Ujedinjenim nacijama i Evropskoj uniji, te da je znanje tog jezika naročito značajno za Srbiju koja se, kako je rekla, razvija i teži ka EU.\nMoro je podvukla da je francuski jezik veoma važan za aktivnosti preduzeća, kao i da taj jezik promoviše demokratiju i ljudska prava.\nS tim se saglasio ambasador Šavjcarske u Srbiji Žan-Danijel Ruh koji smatra da je najznačajniji deo obeležavanja meseca frankofonije posvećen slobodi izražavanja u okviru izložbe karikatura.\nPomoćnik ministra spoljnih poslova Srbije Goran Aleksić istakao je da je značaj frankofonije u unapređivanju kulturnih i lingvističkih različitosti, izučavanju francuskog jezika, kao i unapređenju ljudskih prava i saradnje između dve zemlje, “čak i u najaktuelnijoj izbegličkoj krizi”.\nDirektor Francuskog instituta u Srbiji Žan Batist Kizen predstavio je ovogodišnji program frankofonije i istakao da će biti održano takmičenje za frankofonu pesmu na kojem će se učestvovati oko 100 mladih u Beogradu, Nišu, Novom Sadu i Kladovu, dok će finale biti održano 27. marta u Nišu.\nPublici će svoju poeziju i muziku predstaviti slamer muzičar Đ Track iz Kvebeka, kao i švajcarska grupa Karusel.\nU okviru festivala frankofonog filma biće prikazana ostvarenja iz Srbije, Alžira, Demokratske Republike Kongo, Rumunije, Tunisa i Francuske.\nJedan segment programa biće posvećen gastronomiji, a trinaest restorana učestvovaće u prezentaciji francuske kuhinje sa pet kontinenata u Beogradu i Novom Sadu.\nNarodna bibioteka Srbije će obeležiti frankofoniju koncertima i predavanjima dok će Galerija Matice srpske prirediti izložbu posvećenu boravku Save Šumanovića u Francuskoj 1929. godine.\nPovodom izložbe novinarskog crteža, na poziv švajcarskog ambasadora, prisutnima se obratio i karikaturista Tjeri Barig koji je podsetio na terorističke napade na časopis “Šarli Ebdo” u Parizu i poručio da “kultura budi nadu” i da je ona “sredstvo da se nađemo u ovom poljuljanom svetu da bismo iz njega isplivali”.


Otkazan Race of Champions - Nacionalna Klasa\nYou are here : Home / Ostala takmičenja / Otkazan Race of Champions\nKategorija: Sport opšte Objavljeno ponedeljak, 02 decembar 2013 15:00 Autor Marko Todorović Pogodaka: 1246 Kraj takmičarske auto-moto sezone se već tradiocionalno obeležava jedinstvenom Trkom Šampiona (Race of Champions) koja okuplja velika imena auto-moto sporta, ali ove godine to neće biti slučaj. Race Of Champions je i ove godine zakazan za polovinu decembra na Tajlandu, ali zbog političkih nemira neće biti održan.\nKao i prethodne godine, ovogodišnja Trka Šampiona je trebalo da bude održana na Rajamangala stadionu u Bangkoku, ali zbog nestabilne političke situacije na Tajlandu, odnosno nemira u glavnom gradu Tajlanda, ovogodišnje Trke Šampiona neće biti. Protesti na ulicama Bangkoka su primorali Ministartvo sporta Tajlanda da otkaže ovaj specijalan događaj koji praktično zvanično stavlja tačku na takmičarsku auto-moto sezonu 2013. godine. Koliko su nemiri ozbiljni govori i podatak da su zabeležena već tri smrtna slučaja usled nemira, pa je otkazivanje Trke Šampiona razumna odluka.\n"Naše misli su sa narodom Tajlanda tokom ovog teškog perioda i nadamo se da će uskoro doći do mirnog rešenja. Race of Champions se bez prekida održava već 25 godina i trenutno radimo na pronalaženju rešenja kako bi ponovili prošlogodišnji uspeh nekog drugog datuma," glasi zvanično saopštenje organizotora.


Admir Veljović – Viral\nWESTERN BALKANS INSTITUTE (WEBIN)\nGospodin Admir Veljović je aktivan u razvoju, koordinaciji i provođenju omladinske politike na državnom i lokalnom nivou u Republici Srbiji od 2008. godine, a do 2016. godine i kao koordinator opštinske Kancelarije za mlade u Prijepolju, s ciljem razvoja politike zasnovane na pokazateljima i mjerljivim performansama zajedničkim djelovanjem javnih institucija i privatnih organizacija/poslovnih subjekata. U posljednje vrijeme razvija modele osam ključnih omladinskih kompetencija (uključujući digitalnu kompetenciju), omladinske informativne usluge i strukture za održive omladinske klubove u ruralnim sredinama na osnovu prakse Univerziteta u Jönköpingu i u saradnji s Nacionalnom asocijacijom praktičara omladinskog rada Srbije (NAPOR).\nKao dio programa OpenWorld američke ambasade, proširio je svoje kompetencije za pokretanje startup programa kroz zajednički saradnički i hakerski prostor, sa budućim osnivačima Univerziteta Singularity – svjetske zajednice za učenje i inovacije koja koristi eksponencijalne tehnologije (umjetna inteligencija, robotika, itd.) kako bi se izborili sa najvećim izazovima sa kojima se svijet suočava i izgradili bolju budućnost svih. U Srbiji je objedinio lokalne terenske inicijative, kreirajući projekat koji će animirati učenike da stvaraju vlastite alate i mašine u zajedničkom radnom prostoru u tehničkim školama kroz školske zadruge i prakse orijentirane na zadatke.\nMisija USAID-a u Srbiji mu je 2013. godine dodijelila nagradu kao voditelju najaktivnije kancelarije za mlade u 140 opština na temu preduzetništva. Kao dio testne grupe Vijeća Evrope je 2014. godine učestvovao je u izradi evropskog portfelja za vođe mladih i one koji rade s mladima.\nAdmir je od 2019. voditelj projekata u WEBIN-u, gdje vodi sprovođenje međunarodnih projekata koji se bave dobrobiti mladih/studenata i digitalnim kompetencijama odraslih na temelju okvira EU DigComp.


Da li ste spremni za veliku porciju zabave u februaru? - Bizlife.rs\nPrva epizoda serije Marko Polo biće premijerno prikazana 10. februara na kanalu Film Box Extra HD od 21 čas. Serija priča o dva sveštenika na putu na Istoku da bi tobože preobratili dvor Kublaj-kana u hrišćanstvo, venecijanski trgovac Marko Polo na kraju hrabro nastavlja sam ka čuvenom središtu carstva. Primljen kao izaslanik na Kanov dvor, Marko Polo ostaje u ovom dalekom kutku sveta narednih dvadeset godina u svojstvu mongolskog velikaša. Ono što na kraju donosi sa sobom u povratku na zapad je putopis koji je promenio istoriju.\nfilmovi Serije Film Box februar


Volkswagen želi fabriku u Turskoj, ali... - BIGportal.ba\n31 Avgusta, 2019 8 Novembra, 2019 042\nNjemački proizvođač automobila Folksvagen pregovara sa zvaničnicima u Ankari u vezi s turskim poreskim režimom za vozila.\nOni nastoje da dogovore investiciju od preko milijardu evra za izgradnju fabrike u ovoj zemlji, prenose turski mediji pozivajući se na neimenovane izvore. Nije navedeno o kakvim je tačno porezima na vozila reč u ovom slučaju, ali zna se da kupovina automobila u Turskoj podrazumeva poseban porez na potrošnju koja ide od 45 do 60 odsto za motore do 1,6 litara, a penje se i do 100 odnosno 110 odsto za motore do dva litra.\nFolksvagen je spreman da uloži milijardu evra u Tursku, rekao je jedan od izvora. “Jedini zahtev koji imaju odnosi se na oporezivanje na tržištu automobila. Njega planiraju da upute i turskom predsedniku, a očekuje se da odluka bude donesena uskoro”, naveo je izvor dodajući kako Turska traži način da izađe u susret nemačkom gigantu, a da ne dovede postojeće proizvođače automobila u nepovoljan položaj.\nVeliki proizvođači poput Fiata, Renoa, Forda, Hjundaija i Tojote proizveli su više od 1,3 miliona motornih vozila u Turskoj prošle godine. Visoki turski porezi na veće automobile doveli su do toga da se većina kupaca i lokalnih proizvođača drži manjih motora. Tako su automobili sa 1,6-litarskim motorom činili 96 osto proizvodnje na turskom tržištu u toku prošle godine.\nVrlo blizu odluke\nU novembru 2018. Folksvagen je objavio nameru da izgradi novu fabriku u Istočnoj Evropi u kojoj će se, između ostalih, proizvoditi vozila marke Škoda Karok i Seat Ateka. Investicija u novu fabriku koja će otvoriti oko 5.000 radnih mesta procenjuje se na iznos između 1,3 i dve milijarde evra. Očekuje se da proizvodnja počne 2022. godine a kada bude otvoren biće to jedan od najvažnijih proizvodnih pogona u regionu.\nNovi kiks Barselone, Osasuni bod protiv šampiona Španije


Junker: EU neće više regulisati dečije ljuljaške već migraciju i bezbednost – NovostiDana.rs\nŠef Evropske komisije Žan Klod Junker izjavio je pred posetu Češkoj da Evropska unija odustaje od regulacija toaleta i dečijih ljuljaški, a usredsrediće se na najbitnije stvari bezbednost, kontrolu migracije i zapošljavanje.\n„Inicijativa koje godišnje pokrećemo je 80 odsto manje u odnosu na ranija vremena. Povukli smo skoro 100 propisa, a ukinuli 50. Prestali smo da objavljujemo norme o povlačenju vode u toaletima ili o visini dečijih ljuljaški. Evropa zaista nije to. Novi pristup nam daje više vremena i sredstava da se koncentrišemo na stvari koje su zaista važne bezbednost, kontrola migracije i zaposlenost“, kazao je Junker u intervjuu češkom tabloidu „Blesk.\nJunker je rekao da je novi pristup već doneo pozitivne promene, pošto je nastalo 6,6 miliona radnih mesta, a zaposleno su ukupno 232 miliona Evropljana, što je više nego ikada, a zadatak Evropske komisije jeste da taj boljitak osete konkretno Evropljani u svojim novčanicima.\nIako su se u nekim anketama Česi pokazali kao najveći evroskeptici, pošto svega 33 odsto pozitivno ocenjuje članstvo u EU, Junker je upozorio da još manje veruje nacionalnim češkim institucijama.\n„S druge strane, u anketi koju pominjete, 83 odsto Čeha je navelo da podržava slobodu kretanja, 74 odsto podržava zajedničku evropsku bezbednosnu i odbrambenu politiku, a više od polovine se izjasnilo za zajedničku evropsku politiku energetike i spoljne politike. Iz toga je očigledno da postoji podrška onome što EU radi“, kazao je Junker.\n„I na to bi trebalo da usredsredimo svoju energiju: na ukidanje rominga, uvodjenje besplatne Wi-Fi mreže na javnim mestima, i ponudu prilika mladim Evropljanima da studiraju i rade u inostranstvu“, rekao je Žan Klod Junker.


Tripl-dabl maestralnog Jokića u pobedi Denvera, Lejkersi obezbedili prvo mesto (VIDEO) - SPORTSKI ŽURNAL\nNajefikasniji u redovima Denvera bio je Majkl Porter sa 37 poena, Nikola Jokić je ubacio 30 poena, uz 12 skokova i deset asistencija, dok su Pol Milsap i Monte Moris dodali po 17 poena\nKošarkaši Denvera pobedili su prošle noći posle produžetka ekipu Oklahome sa 121:113 i tako upisali prvi trijumf u nastavku NBA sezone.\nNajefikasniji u redovima Denvera bio je Majkl Porter sa 37 poena, Nikola Jokić je ubacio 30 poena, uz 12 skokova i deset asistencija, dok su Pol Milsap i Monte Moris dodali po 17 poena.\nU ekipi Oklahome najbolji su bili Šej Gildžijus-Aleksander i Kris Pol sa 24, odnosno 23 poena.\nDenver je „upisao“ 44. pobedu i treći je na tabeli Zapada, dok je Oklahoma šesta sa skorom 41/25.\nKošarkaši Los Anđeles lejkersa pobedili su Jutu sa 116:108 i tako obezbedili prvo mesto u Zapadnoj konferenciji.\nLejkerse je do 51. pobede u sezoni vodio sjajni Entoni Dejvis sa 42 poena, dok je Lebron Džejms dodao 22 poena. U redovima Jute, koja je peta na Zapadu, najefikasniji je bio Donovan Mičel sa 33 poena.\nKošarkaši Filadelfije pobedili su San Antonio sa 132:130, NJu Orleans je slavio protiv Memfisa (Marko Gururić nije dobio priliku) sa 109:99, košarkaši Indijane su bili bolji od Vašingtona sa 111:100, dok je Toronto pobedio Majami sa 107:103.\nŽeljko Pavlović · 04 avgust, 2020 09:48\nTHE COMSAT ANGELS · 04 avgust, 2020 22:57


HomeRegionKrivokapićev tim: U popisu stanovništva ostaju vera, jezik i nacija\n22/10/2020Redakcija BALKAN TVRegion, Vesti0\nSmatraju nekorisnim da se, kako kažu, „u ovom istorijskom trenutku“ za Crnu Goru, traže rešenja koja nikada nisu predlagana za vladavine Demokratske partije socijalista Mila Đukanovića.\n„Ako bi postupila po ovom predlogu, Crna Gora bi predstavljala rijedak izuzetak u Evropi, a statističku nauku lišila bi vrijednih podataka. Još gore, tim činom bila bi direktno ugrožena prava manjinskih naroda i manjinskih religijskih zajednica, dok bi institut afirmativne akcije u potpunosti izgubio smisao, rezultujući potencijalnom destabilizacijom i nezadovoljstvom“, naveli su iz ekspertskog tima Krivokapića.\nNaglašavaju da je sva pažnja mandatara u ovom trenutku usmerena na uspešno okončanje pregovora o sastavu nove vlade, „bez kojeg se ne možemo suočiti sa ozbiljnim krizama koje je odlazeća vlast izazvala ili nestručnim činjenjem dopustila“.\nProtojerej-stavrofor Velibor Džomić kazao je za Dan da je opšteprihvaćeno i važeće pravilo u Crnoj Gori da niko nije dužan da se izjašnjava o svojoj nacionalnoj, verskoj, političkoj ili bilo kojoj drugoj pripadnosti, ali i da niko nema prava da nekome uskrati pravo da se po pitanju bilo koje svoje pripadnosti ili posebnosti izjasni ukoliko to želi.


Tag / Jarinje / Vesti online\nUtorak 27. 7. 2021.\n"Uhapšen Srbin na Jarinju, Priština i dalje zastrašuje"\nSrbin Zoran Đokić, raseljeno lice iz Peći, uhapšen je sinoć na administravnom prelazu Jarinje zbog sumnje da je odgovoran za ratni zločin.\nHaradinaj: Na Jarinju privedeni pripadnici KBS\nKosovski premijer Ramuš Haradinaj saopštio je da je srpska policija na prelazu Jarinje privela pripadnike Kosovskih bezbednosnih snaga Alena i Anela Ujkanovića.\nArno Gujon zaustavljen na Jarinju (VIDEO)\nFrancuski humanitarac Arno Gujon i dalje ima zabranu ulaska na teritoriju Kosova i Metohije.\nCeca Ražnatović ipak peva na protestu, na Jarinju ušla na Kosovo\nFolk pevačica Svetlana Ceca Ražnatović je na prelazu Jarinje bez problema ušla na teritoriju Kosova i Metohije, saznaje Prva televizija.\nKonvoji stoje, Evropa ćuti\nEvropski komesar EU za proširenje i susedsku politiku Johanes Han sastao se u ponedeljak u Beogradu sa predsednikom Srbije Aleksandrom Vučićem, a glavna tema razgovora je bila odluka Prištine da...\nKancelarija za KiM: Divljački pritisci na Srbe se nastavljaju\nNa Jarinju, na ulazu na Kosovo i Metohiju, danas je zaustavljen odbojkaški tim iz Loznice koji je trebalo da odigra utakmicu u Kosovskoj Mitrovici, a izlazak sa Kosova i Metohije na Merdaru...\nB92: Svi kamioni sa Jarinja se vraćaju\nŠarčević i Đurić vraćeni sa Jarinja: Ne mogu na Kosovo\nJarinje u blokadi: Pokušana pljačka, pucali na graničnu policiju\nIntegrisani prelaz Jarinje, u blizini Leposavića, zatvoren je nakon što je pokušana pljačka vozila firme Henderson, koje je prevozilo novac, a počinioci su otvorili paljbu na pripadnike...\nRatne trube grme Balkanom\nZvuci ratnih truba ponovo odzvanjaju širom zapadnog Balkana. Uzavrelu situaciju između Beograda i Prištine sustižu nove političke tenzije iz Sarajeva, a kako ukazuju stručnjaci, i ekscesi u...\nPaklena igra sa vozom\nPromotivno putovanje od Beograda do Kosovske Mitrovice vozom u kojem je najviše bilo novinara dobilo je opasnu političku konotaciju. Malo nakon što su sa stanice krenuli vagoni koje je Kancelarija...\nVoz se iz Raške vraća za Beograd\nPutnici koji se nalaze u "promotivnom" vozu, koji je u subotu ujutru, posle 18 godina, ponovo krenuo iz Beograda za Kosovsku Mitrovicu, vratiće se nazad istim vozom za Beograd, potvrdjeno je...


Polovina građana očekuje status kandidata u 2011. :: emg.rs :: Magazin Preduzeće - najnoviji broj i arhiva\nPolovina građana očekuje status kandidata u 2011.\nPreduzeće, Broj 86-87, 15. jul 2010.\nJunsko istraživanje pokazalo je da 46 odsto građana Srbije očekuje da Srbija dobije status kandidata za članstvo u Evropskoj uniji tokom 2011, što je 15 odsto više nego pre šest meseci.\nMilica Delević, direktorka Kancelarije za evropske integracije, ocenila je pozitivnim trend opadanja broja građana koji smatraju da evropske integracije Srbije usporavaju i otežavaju uslovljavanja i ucene koje EU postavlja Srbiji. Iako je ta grupacija i dalje dominantna i čini 43 odsto ispitanika, taj broj je u odnosu na maj prošle godine sedam odsto manji. Stav građana da je borba protiv korupcije najznačajnija reforma koja predstoji Srbiji (80 odsto), a sledi reforma pravosuđa. Broj ispitanika koji Kosovo vide kao uslov za evropske integracije je od decembra 2009. porastao četiri odsto, pa u junu 2010. trinaest odsto građana smatra Kosovo uslovom koji EU postavlja Srbiji da bi mogla da postane kandidat za članstvo.\nOd 2.000 do 10.000 evra za novozaposlene\nPotraga za izvoznicima\nCrnogorci i Hrvati srećniji od Srba\nCentroproizvod prikupio 200 tona otpada\nPivo bolje ide\nSalfordov izlazak iz Srbije\nSa dugom na odmor\nPostali smo deponija Evrope\nHod po dnu\nTeško je naći dobrog klijenta\nKolo bez kolovođe\nRaja traži veselo\nZa sudije presudni rođački odnosi\nŠto dalje od suda\nMoguli iz Esena\nPromena sedišta u osam koraka sa 23 papira\nKo preživi, pričaće\nAll-inclusive za poneti\nMoćan čovek za jakim mašinama\nPostoji li novi duh u Srbiji\nBiznis pokreću ljudi\nPovišica najbolje motiviše\nBiznis u pesku\nNelikvidnost i naplata najveća muka\nRast od 12 procenata\nPoljoprivrednici se zadužili 35 miliona evra\nProtesti zbog loših uslova rada\nNBS prodala 421 milion evra u junu\nAnketa o potrošnji domaćinstava\nPut ka zemlji bez divljih deponija